CIA obelodanjuje "porodično blago" - KONTRAPUNKT - - CIA obelodanjuje "porodično blago"\nNedelja, Jun 24, 2007 - 03:35 PM NT - 1318 Reads\nCIA obelodanjuje "porodično blago"\nVašington - Američka Centralna obaveštajna agencija (CIA) obelodaniće sledeće nedelje stotine stranica dugo skrivanih zabeležaka o detaljima nekih najgorih zloupotreba ljudskih prava koje je počinila agencija. Takozvano "porodično blago" sadrži dokumentaciju skrivanu gotovo četvrt veka o pokušajima atentata u zemljama izvan SAD, domaćem špijuniranju, otmicama i infiltriranju levičarskih grupa od 1952. do 1970, izjavio je juče direktor CIA Majkl Hajden. Dokument će biti objavljen naredne nedelje i takođe uključuje zabeleške o upadima na račune, krađama, otvaranju privatnih mejlova koji su stizali i slati Kini i Sovjetskom Savezu, uređajima za prisluškivanje i nadgledanje novinara i serijama "nerazboritih" testova američkih civila, uključujući i korišćenje droga.\n"Većina ovih dokumenata veoma su neukusni, ali je to istorija CIA", izjavio je Hajden u govoru na konferenciji teoretičara spoljne politike. Dokument su decenijama tražili istoričari, novinari i teoretičari zavere i bio je predmet mnogih bezuspešnih zahteva i polemika Dokumenta o slobodi informacija.\nU iščekivanju obelodanjivanja dokumenta CIA, nacionalna bezbednosna arhiva na univerzitetu Džordž Vašington prekjuče je objavila odvojen set dokumenata od januara 1975. s pojedinostima iz diskusija koje je vodila vlada o zloupotrebama ljudskih prava. Ova dokumenta prikazuju porast osećanja panike u administraciji bivšeg predsednika Džeralda Forda, ono što je tadašnji direktor CIA Vilijam Kolbi nazvao "skeletom" u ormanu CIA koji su kasnije počeli da se otkrivaju u novinskim izveštajima.\nVeliki deo glavnih incidenata i operacija u izveštaju koji će biti obelodanjen naredne nedelje otkriven u različitim detaljima tokom kongresne istrage dovešće do širih obaveštajnih reformi i strožeg nadgledanja. Ovakav potez CIA dosada nije zabeležen, imajući u vidu da su samo nekoliko zvaničnika imali uvida u ove ilegalne aktivnosti. S. D.\nsubota-nedelja, 23-24. jun 2007.


Prijateljske poruke iz Bukurešta, Vučić traži podršku\nMart 29, 2019 19:00\nObavestio sam premijere Rumunije, Bugarske i Grčke o situaciji na Zapadnom Balkanu i zamolio za podršku na evropskom putu, poručio je predsednik Aleksandar Vučić iz Bukurešta. Visoki zvaničnici su najviše vremena proveli razgovarajući o pitanjima iz oblasti energetike i diversifikaciji energetskih izvora.\nPredsednik Srbije Aleksandar Vučić govorio je na zajedničkoj konferenciji za novinare sa premijerima Rumunije Vjorikom Danćilom, Grčke Aleksisom Ciprasom i Bugarske Bojkom Borisovom, sa kojima se sastao u Bukureštu.\n"Danas smo na veoma ozbiljan i odgovoran način sagledavali sve o čemu smo govorili na prethodnim sastancima i dogovarali nastavak infrastrukturnih radova", rekao je Vučić novinarima.\nVučić je istakao da će sa rumunskom premijerkom nastaviti razgovore o izgradnji auto-puteva koji treba da povežu Srbiju i Rumuniju, kao i o izgradnji 400-kilovoltnog dalekovoda Pančevo–Rešica, kao i o izgradnji reverzibilne elektrane Đerdap 3, odnosno o izradi studije izvodljivosti za taj projekat.\nPredsednik Srbije je podvukao da će za manje od tri meseca biti završen istočni krak Koridora 10, a za manje od dva – južni krak prema Severnoj Makedoniji.\n"To je važno za povezivanje sa Grčkom i Severnom Makedonijom", podvukao je Vučić.\nOn je naveo i da su danas najviše vremena proveli u razgovorima o energetskim pitanjima i diversifikaciji energetskih izvora, kao i šta je to što četiri države zajedno mogu da urade na međusobnom povezivanju, gasovoda i svih ostalih energetskih izvora.\nVučić je dodao da je važno da sve četiri zemlje nastave sa saradnjom i u drugim oblastima, kulturi i itd.\n"Obavestio sam o situaciji na Zapadnom Balkanu sve prijatelje i zamolio za podršku na evropskom putu. Verujem da će ona biti jednako snažna ili još snažnija u budućnosti", rekao je Vučić.\nIzrazio je zadovoljstvo što je učestvovao na sastanku i zahvalio na gostoprimstvu, te dodao da to što se predstavnici četiri zemlje često viđaju ne govori da takvi sastanci nemaju svoj značaj, već to, naprotiv, govori da postaju sve važniji i sve sadržajniji.


Nemačko oružje stiže na Kosovo i Metohiju › Made-in-Germany.rs\nNemačko oružje stiže na Kosovo i Metohiju\nAlbanske vlasti u južnoj srpskoj pokrajini već mesecima pregovaraju sa nemačkim obaveštajnim službama o nabavci topova, protivoklopnih raketnih sistema, lakog artiljerijskog oružja i savremenog pešadijskog naoružanja za takozvanu vojsku Kosova.\nPrema pisanju Sputnjika, Nemačka se sa jedne strane zalaže za pregovore između Beograda i Prištine, a sa druge ugovara sa kosovskim Albancima prodaju naoružanja i vojne opreme, čime, kako se dalje navodi u tekstru, Nemačka krši sopstvene zakone. Naime, time što naoružava Kosovare Nemačka krši spostvena pravila, jer odredbom iz 1971. godine postoji načelna zabrana izvoza oružja u zemlje koje nisu članice NATO.\nDa bi opravdala status četvrtog najvećeg izvoznika oružja na svetu, sa 5,8 posto tržišnog udela, Nemačka je ovu odredbu zamenila komplikovanim procesom u kom, što se tiče „spornih“ prodaja oružja, poslednju reč ima Savezni savet za bezbednost na čijem su čelu kancelarka Angela Merkel i još nekoliko saveznih resornih ministara.\nKako je pokazala studija Hesenske fondacije za istraživanje mira i konflikata (HSFK), urađena po nalogu nevladine organizacije Grinpis, ovaj Savet odobri oko 60 posto zahteva proizvođača oružja za izvoz u zemlje koje nisu članice EU ili NATO.\nPrema navodima Sputnjika, kosovski Albanci su do sada isplatili Nemačkoj oko 170 miliona eura za kupovinu oružja, opreme i obuku pripadnika Kosovskih bezbednosnih snaga, a sada pregovaraju o isporuci novog kontingenta nemačkih automatskih puška G-36 (Hekler i Koh), kao i tenkova „Leopard 2“.\nNemačka na čelu NATO vežbi u Norveškoj\nStiže akreditacija Nacionalnoj laboratoriji za mleko?\nOd MiG na 23/07/2020 / AKTUELNO / Ostavite komentar\nRajaner odlazi sa frankfurtskog aerodroma\nNemački inspektori pretresaju Fijat i Iveko


Asad: Migrantska kriza je posledica pogrešne politike Zapada - 12.03.2017, Sputnik Srbija\nMigrantska kriza koja je zadesila mnoge zemlje Evrope je posledica pogrešne politike rukovodstva tih zemalja prema Siriji i celokupnom bliskoistočnom regionu... 12.03.2017, Sputnik Srbija\nvesti, svet, sirija, bašar el asad, evropski parlament\n„Politika koja se ogleda u podršci terorizmu i uvođenju ekonomskih sankcija protiv građana Sirije dovela je do ovoga što vidimo danas“, rekao je on.\n20 Februar 2017, 18:28\nAsad je takođe ocenio da je količina neistinitih informacija o Siriji, koje se provlače kroz zapadne medije izuzetno velika, da čak i tamošnje javno mnjenje prestaje da veruje u njih.\n„To samo koristi povećanom interesovanju evropskih činovnika koji žele da posete Siriju i da se lično uvere u realno stanje“, dodao je sirijski predsednik.\nDelegacija Evropskog parlamenta posetila je Siriju,gde se sastala sa Asadom. On je tom prilikom sa njima razgovarao o pitanju borbe protiv terorizma, kao i o perspektivama efikasnih rešenja za krizu u kojoj se Sirija nalazi poslednjih pet godina.


VLADA DA TO SHVATI KAO UPOZORENJE\n144 pregleda\t18 komentar(a)\nDuško Marković, Žan Klod Junker, Foto: Vlada Crne Gore\n09.12.2017. 14:37h Ažurirano: 09.12.2017. 14:37h\nEvropska komisija (EK) nikada nije bila oštrija u svojim ocjenama o rezultatima crnogorskih vlasti, a Vlada bi to trebalo da shvati kao upozorenje, smatraju u opoziciji i civilnom sektoru. U radnom izvještaju EK o trenutnom stanju u poglavljima 23 i 24 se, između ostalog, navodi da nezavisne institucije moraju biti zaštićene od bilo kakvog miješanja i podstaknute da u potpunosti koriste svoja ovlašćenja.\n“Ovo je svojevrstan “crveni alarm” za vlasti, jer se radi o najjačoj ocjeni koju smo u dosadašnjem procesu pristupanja mogli pročitati u bilo kojem EU dokumentu”, smatra koordinatorka programa evropskih integracija u Centru za građansko obrazovanje (CG) Ana Vujošević.\nU izvještaju EK se ističe da su samo početni rezultati ostvareni u dijelu suzbijanja korupcije na visokom nivou i nekim oblicima organizovanog kriminala, a upozorava se i da su ograničeni rezultati ostvareni u oblastima poput zapljene imovine, pranja novca, rješavanja slučajeva napada na novinare i slobidu medija.\nGeneralni sekretar Građanskog pokreta URA Mileta Radovanić smatra da je Brisel bio posebno kritičan prema rezultatima Agencije za sprečavanje korupcije.\n“Umjesto da bude jedna od krovnih institucija u borbi protiv korupcije i umjesto da se bavi svojim poslom, ona se u kontinuitetu bavi lovom na vještice, represivnom kontrolom isključivo opozicionih predstavnika”, kazao je Radovanić.\nU izvještaju EK se, između ostalog, ističe da je najveći stepen dikriminacije prisutan u oblasti zapošljavanja prema političkoj pripadnosti. Sagovornici “Vijesti” ističu da to zapravo pokazuje da i Brisel prepoznaje da u Crnoj Gori nema društva jednakih šansi.\n“Od dobro poznate afere 'Snimak', prema kojoj jedan zaposleni donosi četiri glasa, pa sve do izjave poslanice DPS-a Ane Nikolić da svi uzmemo knjižice DPS-a ako je problem partijsko zapošljavanje, jasno je da je ovakav izopačeni sistem vrijednosti uspostavio režim. Na sreću, sve su vidljiviji signali međunarodnih partnera da i oni partijsko zapošljavanje vide kao gorući problem”, istakao je Radovanić.\nIz Demokratske partije socijalista (DPS) nisu odgovarali na pitanja kako komentarišu nalaze EK, a posebno dio koji se tiče zapošljavanja po političkoj pripadnosti.\nVujošević smatra da ne postoje naznake da će se situacija promijeniti, ističući da donosioci odluka ne žele tu činjenicu sagledati kao realnu prijetnju daljem napretku.\n“Jasno je da ukoliko želimo da nastavimo pregovarački proces moramo raditi na dostizanju konretnih i mjerljivih rezultata jer u suprotnom, plašim se da nas na proljeće čeka još kritičniji izvještaj EK o ukupnom napretku u pregovorima”, kazala je ona.\nMileta RadovanićAna VujoševićCrna Gora i evropske integracijeCrna Gora i EUEvropska komisijaDPS


[EWB Intervju] Deli: Mađarska podržava ubrzanje puta Srbije ka EU, poglavlje 23 ključno - European Western Balkans\n[EWB Intervju] Deli: Mađarska podržava ubrzanje puta Srbije ka EU, poglavlje 23 ključno\nAutor Emina Muminović 22. 03. 2018. 21. 03. 2018.\nAndor Deli; Foto: Evropska unija\nIntervju sa Andorom Delijem, poslanikom u Evropskom parlamentu i članom Parlamentarnog odbora Srbije i Evropske unije za stabilizaciju i pridruživanje. Deli je izabran u Evropski parlament kao predstavnik Mađara iz dijaspore, a prethodno je bio i potpredsednik Vlade Vojvodine i pokrajinski sekretar za obrazovanje, upravu i nacionalne zajednice.\nEuropean Western Balkans: Koliko je tema proširenja Evropske unije i pregovora o članstvu visoko na agendi evropskih institucija? Da li smatrate da je Bugarsko predsedavanje uspelo da pomeri fokus EU na region Zapadnog Balkana?\nAndor Deli: Javnosti su dobro poznate „čuvene“ reči gospodina Junkera sa početka njegovog mandata koji su obeshrabrili zemlje Zapadnog Balkana i relativizirali evropsku perspektivu tih zemlja. Ta greška predsednika Evropske Komisije je ispravljena tokom njegovog govora “State of the Union“ u septembru prošle godine. Od tog momenta dešavanja u vezi sa regionom su se ubrzala i dobila zamah. Usvajanjem Strategije za Zapadni Balkan politika proširenja je vraćena na vrh političke agende evropskih institucija. Smatram da je bugarsko predsedavanje doprinelo da se više fokusira na region, međutim stvarni rezultati će biti vidljivi tek za nekoliko meseci.\nEWB: Da li Vam to što ste u Evropski parlament ušli sa mađarske liste, ali kao predstavnik Mađara izvan granica matice, otežava ili olakšava posao?\nAD: Smatram da nacionalne manjine mogu biti most između država, u mom slučaju između Srbije i Mađarske. Činjenica da sam poslanik u Evropskom Parlamentu i poreklom iz Vojvodine, stvara jedinstvenu priliku.\nMoja je misija da lobiram za ceo region, pre svega za Srbiju ali i da zastupam interese vojvođanskih Mađara tokom čitavog procesa evropskih integracija. Smatram da su ova dva cilja međusobno povezana. Naime, brzi napredak Srbije na putu ka EU je naš zajednički cilj. Punopravno članstvo i dostizanje evropskih standarda na polju vladavine prava i jačanja institucija je jednako važno za Mađare u Vojvodini kao i za srpsko većinsko stanovništvo.\nMoram naglasiti i tu okolnost, da bilateralni odnosi Mađarske i Srbije nikad nisu bili bolji, kao i da je mađarska vlada jedna od najglasnijih država članica kada je reč o potrebi ubrzanja pregovora o budućem članstvu Srbije u EU.\nEWB: Kako komentarišete napredak Srbije na evropskom putu? Ima li prostora za ubrzanje, imajući u vidu da je strategijom Evropske komisije o proširenju EU na Zapadni Balkan data okvirna godina pristupanja – 2025.?\nAD: Uvek može više i bolje. Nesporna je činjenica da postoje kašnjenja u realizaciji akcionih planova, naročito kod poglavlja 23, ali moram dodati i to da napredak ne zavisi isključivo od vlade u Beogradu, jer dinamiku diktira i Komisija, a naročito države članice. U više navrata sam pozvao Evropsku komisiju i aktuelno predsedavanje da ubrzaju otvaranja pregovaračkih poglavlja jer uz ovakav tempo Srbija – bez svoje krivice – neće biti u mogućnosti da ostvari 2025. godinu indikovanu za punopravno članstvo. Treba imati na umu i činjenicu da su sledeće godine izbori za Evropski parlament, te sledi izbor nove Evropske Komisije. Sve to stvara dodatnu političku neizvesnost i unutar evropskih institucija. Stoga je presudno da se ova i prva polovina sledeće godine maksimalno iskoristi.\nEWB: Sredinom aprila se očekuje godišnji izveštaj o Srbiji, od čije će ocene zavisiti otvaranje drugih poglavlja. Iz Vaše perspektive, šta mislite da će biti glavne zamerke Evropske unije?\nAD: Moram naglasiti da je izveštaj Evropske komisije „tehnički“ dokument koji analizira dostignutu usaglašenost propisa i politiku sa tekovinama prava EU (aquis communautaire). Za razliku od njega, rezolucija Evropskog parlamenta koja prati izveštaj predstavlja akt koji ima i političku sadržinu.\nOsim poglavlja 35, najvažnije pregovaračko poglavlje je 23, koje se bavi vladavinom prava i osnovnim ljudskim pravima. Od napretka u ovoj oblasti i od procesa normalizacije odnosa sa Prištinom zavisi otvaranje daljih poglavlja. Ako uporedimo aktuelno stanje u vezi sa vladavinom prava sa onim iz izveštaja za 2016. godinu videćemo da su određeni zadaci urađeni, ali da ima i kašnjenja. Mislim da će glavna zamerka EU biti upravo u pogledu kašnjenja implementacije akcionih planova za već otvorena poglavlja, pre svega u odnosu na poglavlje 23.\nEWB: Član ste delegacije parlamentarnog odbora za stabilizaciju i pridruživanje EU – Srbija (EU-Serbia Stabilisation And Association Parliamentary Committee). Kako komentarišete rad parlamentarnog odbora na poslednje dve sednice? Da li smatrate da postoje opstrukcije rada odbora? Da li one javljaju zbog nerazumevanja ili više iz nezainteresovanosti za sam odbor? Šta smatrate da bi trebalo da se učini kako bi se poboljšao rad odbora za narednu sednicu?\nAD: Parlamentarni odbor za stabilizaciju i pridruživanje je ustvari oblik parlamentarne diplomatije. Saradnja dva parlamenata je odličan oblik za razmenu stavova i mišljenja. Takođe je važno napomenuti da se sastajemo dva puta godišnje. To obezbeđuje evropskim parlamentarcima aktuelniji uvid u rad Narodne skupštine. Ne mislim da postoji opstrukcija rada odbora niti sam kod bilo koje sednice osetio nezainteresovanost bilo koje strane. Direktnu i živu raspravu uvek doživljavam kao znak postojanja diverziteta političke misli, a sučeljavanje tih stavova upravo i treba da se dešava u parlamentu, u okviru institucija.\nEWB: Jedna od obaveza preuzetih Akcionim planom za poglavlje 23 i Akcionim planom za ostvarivanje prava nacionalnih manjina jeste i unapređenje Zakona o nacionalnim savetima nacionalnih manjina. Predstavnici manjina su saglasni da nacrt Zakona o izmenama i dopunama Zakona o nacionalnim savetima nacionalnih manjina unazađuje postojeća manjinska prava. Da li smatrate da bi takav zakon mogao biti prepreka za dalje intergacije Srbije?\nAD: Nacionalni saveti su najvažnija institucija manjinske kulturne samouprave i osnova ostvarivanja kolektivnih prava nacionalnih manjina. Usvajanje izmena i dopuna Zakona o nacionalnim savetima nacionalnih manjina predstavlja jedan od najvažnijih stavki u Akcionom planu za ostvarivanje prava nacionalnih manjina koji je sastavni deo pregovaračkog poglavlja 23, odnosno njegovog akcionog plana. Poenta tih akcionih planova je upravo jačanje postojećih institucija, pa tako i nacionalnih saveta i bolja implementacija propisa. Stoga, smatram da su stavovi nacionalnih manjina u pogledu nacrta Zakona o nacionalnim savetima itekako važni.\nAkcioni plan za nacionalne manjineAndor DeliEvropski parlamentPoglavlje 23\nEEAS: Bez napretka u tehničkom dijalogu Beograda i Prištine\nPočeo samit EU: teme odnos sa SAD, Skripalj, Bregzit, Zapadni Balkan\nEWB 19. 10. 2018. 23. 10. 2018.


Raspuštena Skupština Kosova, parlamentarni izbori u oktobru | Insajder\nRaspuštena Skupština Kosova, parlamentarni izbori u oktobru\nSkoro mesec dana nakon ostavke kosovskog premijera, Ramuša Haradinaja, Kosovska skupština je na današnjoj sednici izglasala predlog za raspuštanje šestog saziva ove skupštine. Predlog je usvojen sa 89 glasova „za“, dva glasa protiv i jednim uzdržanim glasom. Srpska lista nije prisustvovala današnjoj sednici.\nPrema Ustavu Kosova, Skupština se raspušta dvotrećinskom većinom glasova poslanika, odnosno njih 80.\nPrema pisanju medijija, od tri datuma kada je zakonski moguće zakazati izbore, a u igri su 22. septembar, 29. septembar ili 6. oktobar, kosovski predsednik je već odabrao poslednji. Taj datum je u jednom od svojih izjava spominjao i srpski predsednik Aleksandar Vučić.\nPregovori o predizbornim koalicijama\nRanije su predizbornu koaliciju formirali Alijansa za budućnost Kosova (AAK) premijera u ostavci Ramuša Haradinaja, i Socijaldemokratska partija (PSD), gradonačelnika Prištine Špenda Ahmetija.\nS druge strane, u razgovorima o predizbornoj koaliciji su još dve opozicione partije, pokret Samoopredeljenje (VV) Aljbina Kurtija i Demokratski savez Kosova (LDK) Ise Mustafe.\nU kratkoj debati koja je prethodila glasanju o predlogu za raspuštanje kosovske skupštine, šef poslaničke grupe Demokratski savez Kosova (LDK) Avdulah Hoti, poručio je da će vlada PAN otići u istoriju kao najobimnija, ali i kao vlada čiji su zvaničnici suočeni sa optužnicama. Naveo je i da je ova vlada, ali i predsednik, pokušala da vodi neustavan dijalog sa Srbijom, te da politički konsenzus oko dijaloga nikada nije postignut.\nPrva tačka dnevnog reda bila je ratifikacija sporazuma IPA Kosova i Evropske unije za 2018. godinu, na osnovu kojeg bi Kosovo od EU trebalo da dobije 90 miliona eura. Zakon IPA o finansiranju Evropske unije usvojen je sa 101 glasom „za“.\nDanašnju sednicu Skupštine zakazao je predsednik Skupštine Kosova Kadri Veselji, koji je prethodno odbio zahtev predsednika Kosova Hašima Tačija da pobednička koalicija na prethodnim izborima predloži novog kandidata za premijera.\nVeselji je odgovorio da „nema nameru” da uradi tako nešto navodeći da na osnovu aktuelnih okolnosti i političke volje partija na vlasti, izbori ostaju najbolja opcija za zemlju.\nTakav Tačijev zahtev usledio je dve nedelje nakon ostavke Ramuša Haradinaja zbog saslušanja pred Specijalnim sudom za zločine OVK. Haradinaj se pred sudom u Hagu branio ćutanjem, ali i dalje se ne zna za šta se tačno on sumnjiči.


Transparency International Bosna i Hercegovina podnio je zahtjev za vršenje inspekcijskog nadzora u vezi sa konkursom za kliničkog psihologa na UKC Tuzla, o kojoj portal Crna Hronika piše već sedmicama. Našoj redakciji dojavljene su…\nUniverzitetski klinički centar u Tuzli Federalnoj upravi civilne zaštite uputio je dopis za dodjelu 25 respiratora koje je firma “FH Srebrena malina” uvezla iz Kine u Bosnu i Hercegovinu. Direktor Univerzitetskog kliničkog centra u Tuzli…\nMjera kućne izolacije danas je istekla za 397 osoba s područja Tuzlanskog kantona, pa broj onih koji su odlukom sanitarnog inspektora bili u izolaciji sada iznosi 4.836, saznaje Faktor u Zavodu za javno zdravstvo (ZJZ) TK. Ovo je prvi dan…\nUKC Tuzla:Uspješno urađena transplantacija jetre rožnice i bubrega\nU Univerzitetskom kliničkom centru Tuzla, krajem 2019. godine, urađena je multivisceralna eksplantacija i transplantacija organa i tkiva (jetra, dvije rožnice i dva bubrega). Cjelokupni proces su samostalno obavili timovi Univerzitetskog…\nU Klinici za dječije bolesti Univerzitetskog kliničkog centra Tuzla, prošle sedmice, u samo jednom danu, od ukupno 76 hospitalizirane djece njih 22 zadržano je na bolničkom liječenju zbog respiratornih smetnji. Načelnik Klinike za…\nKlinika za fizikalnu medicinu i rehabilitaciju Univerzitetskog kliničkog centra Tuzla, gdje se pacijentima pružaju najsavremenije usluge iz fizikalne medicine i rehabilitacije, obilježila je 60 godina postojanja. Godišnje se…\nLiječnici gastroenterohepatologije Univerzitetskog kliničkog centra (UKC) Tuzla imaju najviše objavljenih znanstvenih radova u BiH i zemljama regije i to u svjetskim znanstvenim časopisima. Naime, tuzlanska…\nNa Klinici za dječije bolesti Univerzitetskog kliničkog centra Tuzla u toku su radovi na izradi fasadne toplinske izolacije, koji se realizuju u okviru projekta iz oblasti energijske efikasnosti. Radovima je predhodila izrada…\nKlinici za dječije bolesti na UKC Tuzla Coca Cola u saradnji sa ‘Olimpijom’ uručila vrijednu opremu\nU prostorijama Univerzitetskog kliničkog centra u Tuzli, predstavnici Coca-Cole u BiH danas su Klinici za dječije bolesti uručili medicinsku opremu i aparate potrebne za njegu prijevremeno rođenih beba u okviru projekta Podržimo život beba…


You searched for penzija - Trebevic.net\nRezultat pretrage za: penzija\nU Republici Srpskoj danas je počela isplata penzija za jul, saopšteno je iz Fonda za penzijsko i invalidsko osiguranje Srpske. Isplatom penzije za jul obuhvaćeno je 269.465 korisnika prava, od čega je 218.559 u Republici Srpskoj, a 50.906 van...\nZa isplatu penzija u Srpskoj obezbijeđeno 95 miliona KM\nMinistarstvo finansija Republike Srpske obezbijedilo je 95 miliona KM za isplatu penzija za maj u Srpskoj, kao i za korisnike u Federaciji BiH i inostranstvu. Sredstva će sutra biti doznačena komercijalnim bankama i “Poštama Srpske”, saopšteno je iz Ministarstva...\nObezbijeđena 94,4 miliona KM za isplatu aprilskih penzija\nIsplata aprilskih penzija u Republici Srpskoj počeće u petak, 8. maja, za šta je Ministarstvo finansija Republike Srpske obezbijedilo 94,4 miliona KM. Iz Ministarstva navode da će ova sredstva sutra biti doznačena komercijalnim bankama i preduzeću “Pošte Srpske”. Iznos...\nDanas isplata penzija u Srpskoj\nFond za penzijsko i invalidsko osiguranje Republike Srpske obavještava korisnike prava iz penzijskog i invalidskog osiguranja da isplata redovnog mjesečnog primanja za mart 2020. godine počinje danas. U uslovima vanrednog stanja, zbog sprečavanja širenja virusa korona, isplata korisnicima starijim...\nRedovna isplata penzija u uslovima vanrednog stanja\nDirektor Fonda za penzijsko i invalidsko osiguranje /PIO/ Republike Srpske Mladen Milić najavio je danas da će i u uslovima vanrednog stanja zbog virusa korona penzija za mart biti redovno isplaćena 10. aprila za 267.000 korisnika. Milić kaže da...\nIsplata penzija redovna, sredstva za martovsku već obezbijeđena\nDirektor Fonda za penzijsko-invalidsko osiguranje /PIO/ Republike Srpske Mladen Milić poručio je danas penzionerima da će penzije biti redovno isplaćene, da nema razloga za brigu i da su sredstva za martovsku penziju već obezbijeđena. – Penzija za mart biće...\nPočela isplata februarskih penzija\nIsplata februarskih penzija počela je danas u Republici Srpskoj, potvrđeno je iz Fonda za penzijsko i invalidsko osiguranje Republike Srpske. Isplatom penzije obuhvaćeno je 266.480 korisnika prava, od kojih je 217.274 u Republici Srpskoj, a van Republike 49.206 korisnika...\nIsplata januarskih penzija, koje se svim korisnicima prava usklađuju od 1. januara i povećavaju za 3,11 odsto, počela je danas u Republici Srpskoj, potvrđeno je iz Fonda za penzijsko i invalidsko osiguranje Srpske. Isplatom penzija za januar obuhvaćeno je...\nCvijanović: Opredijeljeni za rast plata i penzija\nPredsjednica Republike Srpske Željka Cvijanović rekla je za RTRS da je Srpska svakim danom razvijenija, bolja i modernija, da rastu plate i penzije, te da su to ciljevi njenog rukovodstva. – Opredijeljeni smo za povećanje plata i penzija i...\nU Republici Srpskoj danas je počela isplata penzija za decembar za ukupno 267.479 korisnika prava iz penzijskog i invalidskog osiguranja. Od tog broja 216.824 korisnika je u Republici Srpskoj, a van Republike 50.655 korisnika prava iz penzijskog i invalidskog...


Đilas: Ne izlazimo na izbore, Vučić ne zna gde udara, sve mu se raspada | WebTribune\nHome U FOKUSU Đilas: Ne izlazimo na izbore, Vučić ne zna gde udara, sve mu se raspada\nPredsednik Stranke Slobode i pravde Dragan Đilas izjavio je danas da Savez za Srbiju, čije je trenutno predsedavajući, neće izaći na predstojeće izbore i da je svima jasno zašto se najavljuje smanjenje cenzusa, navodeći da predsednik države Aleksandar Vučić “ne zna gde udara jer mu se sve raspada”.\n“Zna li neko koliko je stranaka u parlamentu, pa ne zna, čak 32 dve, a samostalnih poslanika 21. Da li mislite da se smanjuje cenzus da bi se povećala demokratije i još više stranaka se tu našlo. Svi znaju o čemu se radi”, rekao je Đilas, na konferenciji za novinare.\nOn je predstavio plan “Srbija 2020”., koji podrazumeva da će se za šest meseci, od kada bude smenjen Vučić, u Srbiji živeti bolje i vratiti gradjanima dostojanstvo, kao i da je to moguće da se desi i u ovoj godini.\nOn je rekao da danas ne želi da pominje Vučića, jer “nije ni važno šta Vučić priča već trideset godina”, već je tema kako da Srbija bolje živi za šest meseci.\nNavodeći da on veruje u taj program, Đilas je naveo i da gradjani mogu njemu da veruju jer se nije bavi samo politikom, već je postigao rezultate sa svojom firmom i kao gradonačelnik.\nOn je rekao da za namere, kakve se vide iz Plana Srbija 2020, nije, u nekim delovima, očito bilo dovoljno sluha u vreme vlasti Demokratske stranke, ali da se to ne može prebaciti za rad na gradskom nivou kada je vodio Beograd.\nPrestavljajući taj plan, on je istakao da se sada iz budžeta Srbije rasipa oko dve milijarde evra.\nOn je naveo da će odmah, posle posle smene ove vlasti, na primer lekar početnik imati hiljadu evra plate umesto sadašnjih 650 evra, dok se nastavnici imati početnu platu 700 evra, kao i da će se preduzeti i niz drugih mera besplatni udženici i obroci za djake, mesečna pomoć za starije od 70 godina a bez ikakvih sz primanja, veći budžet za kulturu.\nPrema njegovim rečima, takvi potezi dovešće do lanca promena, jer će se više kupovati, zapošljlavati, ali će se i gradjanima vratiti dostojanstvo da ne budu, kao sada za vlast, samo “brojevi”.\nGovoreći o privredi, on je naveo da je će se posebna pažnja posvetiti poljoprivredi, “koja je nafta za Srbiju”, kao i energetici, tako da će EPS biti transformisan “od gubitaša do najvećeg invetitora u Srbiji”.\nOn je naveo i da će se Srbiji vratiti voda, zemlja i rudna bogastva koji su prodati.\nPlan je, izmedju ostalog, kako je objasnio, i da se smanji porez za zarade na 54 odsto, čime se smanjuju prihodi za 600 miliona evra godišnje, ali se znatno pojeftiniti srpski proizvodi i postaju konkurentniji.\nOn je rekao da će tako što će se sprečiti “rasipanje” novca iz budžeta i preduzimanjem ekonomskih mera ostati još 700 miliona evra za koje će gradjani dodatno odlučiti kako će se upotrebiti.


Ukrajina priznala: Sa NATO-om se pripremamo za rat sa Rusijom - 02.04.2021, Sputnik Srbija\nPredstavnik Ukrajine u trilateralnoj kontakt-grupi za Donbas Aleksej Arestovič izjavio je da su vojne vežbe NATO-a „Defender Europe 2021“ neophodne kako bi se... 02.04.2021, Sputnik Srbija\nevropa, svet, vesti, nato, rusija\n22:06 02.04.2021 (Osveženo: 01:11 26.08.2021)\n„Počele su velike vojne vežbe NATO-a pod nazivom 'Defender Europe 2021' što u prevodu znači 'zaštiti Evropu'. Njihov smisao je da se u vodama od Baltičkog do Crnog mora uvežbava, pa budimo otvoreni, rat sa Rusijom, tema oružane konfrontacije sa Rusijom“, rekao je diplomata za televiziju „Ukrlajf.TV“.\nPrema njegovim rečima, Alijansa je već započela koncentrisanje i prebacivanje snaga, kao i organizaciju logističkih pitanja.\n„Glavni fokus su Balkan i Krim i sve što je severnije od Krima. To su otvoreni izvori, to niko ne krije“, dodao je Arestovič.\nPodsetimo, danas je održan prvi telefonski razgovor predsednika Sjedinjenih Američkih Država Džoa Bajdena i njegovog ukrajinskog kolege Vladimira Zelenskog tokom koga je američki lider potvrdio da podržava suverenitet i teritorijalni integritet Ukrajine pred „ruskom agresijom koja se nastavlja“.


Za banju dovoljna uputnica porodičnog ljekara\n02.03.2018 13:34 | Milijana Latinović\nBanjaluka - Osobama sa invaliditetom i amputircima u Republici Srpskoj od idućeg mjeseca za odlazak na medicinsku rehabilitaciju u banje biće dovoljna samo uputnica porodičnog ljekara, bez prijedloga specijaliste, što do sada nije bio slučaj.\nPredviđeno je to novim Pravilnikom o uslovima i načinu ostvarivanja prava na produženu medicinsku rehabilitaciju koji će početi da se primjenjuje od 1. aprila ove godine.\nU Fondu zdravstvenog osiguranja RS pojašnjavaju da su, uvažavajući prijedloge udruženja koja okupljaju osobe sa amputacijama, paraplegijom i tetraplegijom, a koje imaju pravo na rehabilitaciju u trajanju od 14 dana godišnje, pojednostavili procedure odlaska u banju.\n- Novim pravilnikom predviđeno je i da se djeci do 15 godina starosti može odobriti medicinska rehabilitacija svake godine ako za to postoje indikacije - rekli su u Fondu.\nNovina je i to što će odobravanje i zakazivanje prijema na rehabilitaciju od aprila obavljati komisija Fonda zdravstva. Izuzetak su, navode u Fondu, Zavod za fizikalnu medicinu i rehabilitaciju "Dr Miroslav Zotović" i Specijalna bolnica "Mlječanica", gdje će pacijente kao i do sada upućivati porodični ljekari na prijedlog specijaliste.\n- Pomenutim novinama nastojimo da poboljšamo dostupnost produžene medicinske rehabilitacije svim osiguranicima kojima je ona neophodna, ali i da unaprijedimo kontrolu i spriječimo zloupotrebe ovog prava - istakli su u Fondu.\nPredsjednik Organizacije amputiraca UDAS RS Željko Volaš ističe da će pojednostavljene procedure odlaska na banjsku rehabilitaciju omogućiti brži i lakši oporavak osobama sa invaliditetom.\n- Boravak u banjama veoma je značajan za amputirce i paraplegičare kako bi što duže očuvali preostali dio radne i zdravstvene sposobnosti i spriječili dodatno pogoršanje zdravstvenog stanja. Pored medicinskog, tamo se i psihofizički oporavljamo - rekao je Volaš.\nPedijatar Branislav Lolić ističe da je za svaku pohvalu to što se novim pravilnikom djeci koja imaju određene zdravstvene probleme omogućava medicinska rehabilitacija svake godine.\n- Djeca sa cerebralnom paralizom ili nekim urođenim anomalijama trebaju što više fizikalne terapije, a osnovni problem zdravstva uvijek je to što je novca mnogo manje u odnosu na potrebe, pa se tu traži balans. Na svemu moramo štedjeti, ali ne smijemo na djeci - rekao je Lolić.\nU Fondu zdravstvenog osiguranja ističu da će komisija odlučivati i o trajanju medicinske rehabilitacije, a ne ustanova u koju se pacijent upućuje.\n- U slučaju da se pacijent direktno iz bolnice premješta u ustanovu za rehabilitaciju, o tome su zdravstvene ustanove obavezne da nas obavijeste - naveli su iz Fonda zdravstva.


Stefanović: “Na nama je da energetski budemo na uobičajenom nivou”\nKošarkaši FMP-a sastaće se u četvrtom kolu ABA lige sa ekipom Mornara koja je u dosadašnjem toku takmičenja upisala tri poraza, a trener tima iz Železnika Nenad Stefanović izjavio da njegovu ekipu očekuje teška utakmica, ali da vjeruje u pozitivan rezultat.\n“Poslije jedne izuzetno teške i naporne utakmice u Ljubljani gdje smo ostvarili veliku pobjedu, očekuje nas još jedna zahtjevna utakmica. Ovog puta igramo na domaćem terenu, sa jednim timom čiji je kvalitet značajno veći od onoga što govori stanje na tabeli. To više govori o tome koliko je liga jaka i koliko svako svakoga može da pobijedi. Mornar je atletski dobar tim koji puno trči, uzima puno šuteva za tri poena i pogađa ih u visokom procentu”.\nStefanović je izrazio nadu da će ekipa imati veću podršku navijača nego u susretu protiv Igokee jer je ekipa, po njegovim riječima, to zaslužila.\n“Nadam se da će biti dobra utakmica, nadam se i pred punijom halom nego što je to bio slučaj protiv Igokee jer mislim da su momci to svojim zalaganjem i rezultatima zaslužili. Na nama je da energetski budemo na, sada već za nas uobičajenom nivou, a da probamo da ispunimo defanzivne i ofanzivne zadatke. Nadamo se da će to biti dovoljno za povoljan rezultat za nas” – zaključio je trener Mornara.\nFMP je u dosadašnjem dijelu takmičenja upisao dvije pobjede i jedan poraz, dok se Mornar trenutno nalazi na bilansu od tri izgubljene utakmice.\nPrethodni članakZidan razmotrio bogatu ponudu: Francuz odgovorio vlasnicima Njukasla\nNaredni članak(VIDEO) Vušurović iz prvog dodira sa loptom izjednačio na Policama


Na evidenciji 3,9 odsto više nezaposlenih, u planu novi podsticaji i programi NSZ – Dnevni Magazin\nNa evidenciji 3,9…\n“Vidi se da je od početka godine došlo do određenog porasta broja lica na evidenciji, za 3,9 odsto. Mogu sa sigurnošću da kažem da uzrok porasta jesu i naši programi i mere i najava jednokratne pomoći, a ni prestanak mera od prošle godine”, kaže Martinović.\n“Najveći broj poziva je otvoren do 30. novembra ove godine. Za osobe sa invaliditetom će pozivi biti otvoreni do kraja godine, a imamo i neke specifične programe za koje treba kraće vreme za apliciranje”, navodi Martinović.\n“Obaveza lica je da registruje određeno privredno društvo ili preduzetničku radnju i da 12 meseci uplaćuje sebi poreze i doprinose”, kaže Martinović.\n“Tu su iznosi nešto niži. Dakle, 22.000 mesečno, traju četiri meseca i sprovode se u lokalnim samoupravama koje spadaju u treću ili četvrtu grupu po stepenu razvijenosti i plan je da uključimo oko 2.800 lica”, ističe Martinović.\n“Očekujemo da se i ove godine nastavi podrška mladim ljudima kroz program stručne prakse i program pripravništva, gde treba da se uključi oko 4.00 mladih”, kaže Martinović.


Zvezda i Partizan mogu direktno u novu Ligu šampiona: Sve o novom sistemu takmičenja, ovo je ključno za srpske klubove! | Fudbal\nZvezda i Partizan mogu direktno u novu Ligu šampiona: Sve o novom sistemu takmičenja, ovo je ključno za srpske klubove! | MONDOBA\n25. February, 11:38\nZvezda i Partizan mogu direktno u novu Ligu šampiona: Sve o novom sistemu takmičenja, ovo je ključno za srpske klubove! 0 Podijeli Podijeli na facebook Podijeli na twitter Podijeli na viber Pošalji na mail\nAutor Bojan Jakovljević 11.02.2021. / 11:40\nLiga šampiona od 2024. igraće se u novom formatu, po "švajcarskom modelu", a postoji i jedna začkoljica koja bi srpskim klubovima mogla da donese direktno mjesto u elitnom takmičenju. Ipak, neće biti lako.\nUEFA je zbog pritiska najbogatijih klubova Evrope, koji su željeli da oforme "zatvoreno" takmičenje mimo njene nadležnosti, morala da popusti i najavljena je velika reforma Lige šampiona koju ćemo gledati već od 2024. godine!\nIako na prvi pogled djeluje da će pogodovati samo bogatijim klubovima, postoji i jedna sitnica u pravilima koja bi mogla da omogući i srpskim klubovima da se "probiju" u elitu, naravno pod uslovom da i u narednim godinama nastave da rastu. Tako je moguće i da prvak Srbije ima direktan plasman u Ligu šampiona, ali da bi do toga došlo mora mnogo kockica da se poklopi.\nZa početak, treba reći da će UEFA novi format takmičenja potvrditi već krajem marta ili početkom aprila, a za to joj je potreban "blagoslov" svih 55 članica, što djeluje da neće biti problem.\nAleksandar Čeferin, koji je praktično idejni tvorac novog formata Lige šampiona, već je počeo da razgovara sa članicama UEFA i trebalo bi da dobije podršku, pošto je alternativa još gora - klubovi su spremni da se odvoje i zaigraju po svojim pravilima.\nJoš tri sezone ćemo gledati aktuelni format Lige šampiona, a onda slijedi promjena kakva se mnogima na prvi pogled neće uopšte dopasti - Super Liga šampiona.\nLiga šampiona bi se ubuduće igrala tri dana nedjeljno - utorak, srijeda i četvrtak - čime bi bio povećan i fond za televizijska prava, što svakako najviše zanima najbogatije klubove.\nDobra vijest za klubove, i loša za igrače, svakako je to što će se povećati brj mečeva. Od septembra do decembra biće 180 umjesto 96 u prvoj fazi Lige šampiona, što znači više povreda i bonusa.\nOno što je sigurno jeste da četiri najjače Lige ostaju na četiri direktna učesnika Lige šampiona, ali da će na osnovu novih kriterijuma i četiri dodatna mjesta moći da imaju i više predstavnika.\nNaime, dva tima koja su najbolje rangirana po UEFA koeficijentu, a koja nisu obezbijedila učešće u Ligi šampiona već Ligi Evrope ili Konferencijskoj ligi, obezbijediće direktan plasman u novu Ligu šampiona.\nPosljednje "bonus" mjesto koje se dobilo proširenjem Lige šampiona najviše će zanimati ljubitelje fudbala u Srbiji, pošto bi jednog dana moglo da donese direktan plasman u elitu.\nŠTA SRBIJA IMA OD NOVE LIGE ŠAMPIONA?\nDirektan plasman u Ligu šampiona od 2024. godine obezbijediće i ekipa koja je šampion zemlje koja ne daje direktnog učesnika Lige šampiona, a koja ima najveći UEFA koeficijent.\nTo se dakle odnosi na lige koje su rangirane ispod 11. mjesta, među kojima je naravno i Srbija, a ključan će biti ranking klubova na UEFA listi, pa je to jasan signal srpskim klubovima na čemu moraju dodatno da rade u narednom periodu.\nNajveće šanse bi u tom slučaju imala Crvena zvezda, koja je napredovala do rekordnog 52. mjesta na UEFA listi, ali koja bi morala još da poboljša svoju poziciju u naredne tri sezone.\nS druge strane Partizan je pao na 82. mjesto i moraće znatno da napreduje, dok u ovom trenutku Vojvodina (219), TSC (222) ili Čukarički (224) ne mogu da se nadaju direktnom mjestu u Ligi šampiona, mada bi za njih svakako titula u Srbiji bila premija.\nOvo će znati i konkurencija iz slabijih liga poput srpske, pa da se taj sistem primjenjuje od naredne sezone - Olimpijakos bi bio siguran učesnik.\nIli da uprostimo: direktan plasman u Ligu šampiona obezbijedila bi ekipa sa najvećim UEFA koeficijentom u kvalifikacijama za to takmičenje.\nSrpski klubovi nisu blizu, ali nisu ni miljama daleko od toga.\nCrvena zvezda je napravila ogroman skok u posljednje četiri sezone, ali je problem što će se za direktan plasman u Ligu šampiona 2024/25 gledati rezultati od sezone 19/20. To znači da se briše sve što je Zvezda uradila prije toga, a to znači i jedno učešće u Ligi šampiona.\nS druge strane Partizan je trenutno na 18,000 bodova i brišu im se dvije loše sezone (16/17 i 18/19), ali i jedna odlična, dok je jasno da će i njima biti neophodno učešće u Ligi šampiona prije pojave novog takmičenja da bi mogli uopšte da se nadaju direktnom plasmanu.\nTo je novi cilj srpskih klubova koji takođe jure i dva mjesta u Ligi šampiona, pa je u narednim sezonama potrebno dodatno dizati nacionalni koeficijent i napredovati i na toj listi.\nIpak, učinak klubova iz drugih liga koje nemaju direktnog učesnika Lige šampiona će takođe biti pod lupom, a iako imamo male šanse za to - ne treba odustati od potjere.\nLiga šampiona FK Crvena zvezda FK Partizan


Kad Amer zaigra "podmukli" ruski rulet... (video)\nKad Amer zaigra „podmukli“ ruski rulet… (video)\nV. B. 24. juna 2017. 14:32\nPopularni američki voditelj Stiven Kolbert je 23. juna učestvovao u ruskoj zabavnoj emisiji „Večernji Urgant“, koja se emituje na državnoj televiziji i „sumnjivo liči na jedan čuveni noćni šou u SAD“, piše portal.\nNa snimku, osim ako nije, naravno, „najbolji ruski lažnjak svih vremena“, može da se vidi kako američki satiričar sa Ivanom Urgantom razmenjuje ljubaznosti i šamare. Međutim, oni su se ubrzo sprijateljili i odlučili da odigraju ruski rulet. Samo umesto revolvera oni su koristili rotirajući poslužavnik sa čašicama u kojima može da bude ili voda ili votka, ističe „Dedlajn“.\nNikad ne bi ni pomislili da ovim pićem otklanjate miris ustajalosti sa…\nČernobiljska votka: Napravljeno prvo piće od vode iz zabranjene zone…\n„Za divan i druželjubiv ruski narod. Ne razumem zašto se nijedan član Trampove administracije ne seća da se sastajao sa Rusima.“\nPosle nekoliko čašica, Kolbert je pitao: „Mogu li da dam izjavu? Ovde sam u Rusiji“, zatim se zaustavio i upitao Urganta: „Ovo sigurno neće prikazivati u SAD?“\n„Ovde sam da objavim da ću se kandidovati na predsedničkim izborima 2020. godine i mislio sam da odmah uklonim posrednika i odmah to kažem Rusima. Ukoliko neko želi da dođe u moju predizbornu kampanju neformalno, molim vas da me obavestite.“\nNa to je Urgant, kuckajući se čašicama sa svojim gostom, odgovorio: „Zadovoljstvo mi je da pijem sa budućim predsednikom Amerike“.\n„Za Vas, Stivene. Želim Vam sreću. Učinićemo sve što možemo kako biste postali predsednik.“\nvotkapuski ruletStiven Kolbert


Šef diplomatije EU podneo ostavku - Sputnjik Srbija\n15:49 18 April 2021\nŠef diplomatije EU podneo ostavku\n11:35 16.06.2016 (osveženo 11:41 16.06.2016) Preuzmite kraći link\nŠef Službe za spoljne poslove Evropske unije (EEAS) francuski diplomata Alen le Roa podneo je ostavku na tu dužnost zbog razilaženja u stavovima sa visokom predstavnicom EU za spoljnu politiku i bezbednost Federikom Mogerini, javio je danas Rojters, pozivajući se na diplomate EU.\nLe Roa se povlači „iz ličnih razloga“, 16 meseci nakon što je preuzeo dužnost generalnog sekretara Evropske službe za spoljne poslove, navedeno je u kratkom saopštenju koje je objavljeno sinoć, a u kojem je najavljeno imenovanje njegovog naslednika, prenosi Rojters.\nMogerinijeva: EU ne razmatra pooštravanje antiruskih sankcija\nMogerinijeva je za novog generalnog sekretara, koji će stupiti na dužnost 1. septembra, imenovala Helgu Šmid (55), nemačkog diplomatu i političkog direktora EEAS, koja je u proteklih šest godina bila zadužena za pitanja kao što su nuklearni pregovori sa Iranom.\nLe Roa je drugi visoki zvaničnik iz okruženja Mogerinijeve koji odlazi sa dužnosti, nekoliko nedelja nakon što je prvi šef njenog kabineta Stefano Manservisi prešao na čelo Generalnog direktorata Evropske komisije za međunarodnu saradnju i razvoj, primećuje britanska agencija.\nManservisija je zamenila italijanska socijalistkinja Fabricija Panceti, dugogodišnja lična prijateljica i politička saradnica Mogerinijeve.\nNeimenovani diplomata EU upoznat sa situacijom kaže da obe promene odražavaju težnju Mogerinijeve, koja je pre dolaska u Brisel bila šefica italijanske diplomatije, da se lično pobrine za politiku, a da drugima prepusti bavljenje birokratijom.\nIsti diplomata opisao je Alena le Roa kao iskusnog posrednika u političkim pregovorima u Francuskoj, EU i UN, a koji je bio isfrustriran zato što je želeo da ima veći uticaj na politiku, navodi britanska agencija.\nostavka, EEAS, EU, Alen Le Roa, Federika Mogerini, Italija, Francuska


Mladi golman kragujevačkog Radničkog na pripremama fudbalske reprezentacije Srbije – Sport\nOgnjen Lukić, mladi golman FK Radnički dobio je poziv za martovsko okupljanje mlađe omladinske selekcije Srbije (igrači rođeni 2003. godine i mlađi).\nLukić je u redove kraguječakog kluba stigao u januaru, kao neafirmisan golman iz beogradskog Grafičara. U dresu Radničkog je dobio dugo čekanu šansu, koju je iskoristio na najbolji mogući način, s obzirom da je prethodne četiri utakmice prolećnog dela takmičenja završio bez primljenog gola.\n– Lukićev poziv u reprezentaciju predstavlja svakako veliku satisfakciju za naš klub, koji teži ka konstantnoj afirmaciji mladih fudbalera, a sve sa željom da doprinese daljem razvoju fudbala u Srbiji, saopšteno je na sajtu FK Radnički.\nDa podsetimo, Radnički je lider Prve lige Srbije, sa 48 bodava (8 više od drugoplasiranog Kabela).\nFudbal, Reprezentativni fudbal, VestiFK Radnički Kragujevac, Ognjen Lukić


Partijski direktori u javnim preduzećima | Serb.rs\nSerb.rs > SRBIJA > Partijski direktori u javnim preduzećima\n25. jula 2016. / Komentari su isključeni na Partijski direktori u javnim preduzećima\nDirektor (foto ilustracija:bif.rs)\nRok do kada bi sva javna preduzeća u Srbiji morala da imaju direktore koji su izabrani na konkursu je 4. mart iduće godine, podsećaju iz Ministarstva privrede Srbije. To, međutim, ne znači da će od tog datuma firme kojima su suštinski vlasnici građani Srbije, imati profesionalne umesto partijski podobnih menadžera, jer direktori koji su do tog datuma izabrani po starom zakonu o javnim preduzećima nastavljaju svoj mandat do njegovog isteka. Tako da bi partijski direktori mogla u Srbiji postojati i u februaru 2021. godine.\nO „punom mandatu“ direktora govorila je pomoćnica ministra privrede za kontrolu i nadzor nad radom javnih preduzeća, Dubravka Drakulić .\nOna je novinarima 22.07.2016 na konferenciji čija je tema „Zakon o javnim preduzećima–primena na lokalnom nivou„, rekla da je to rok do kada se izbor direktora javnih preduzeća mora obaviti, prema novom zakonu koji je stupio na snagu 4. marta ove godine.\n„Zakon predviđa da sva javna preduzeća i društva kapitala na koje se ovaj zakon odnosi moraju sprovesti konkurs za izbor direktora javnih preduzeća u roku od godinu dana od dana stupanja na snagu zakona a to je 4. mart 2017. To je rok kada sva javna preduzeća moraju imati direktore koji su izabrani na konkursu“, rekla je Drakulić.\n„Mi sarađujemo sa lokalnim samoupravama pošto je veliki broj JKP na lokalu, tačnije, ima ih malo manje od 700. Gledamo da saradnju uspostavimo sa jedinicama lokalne samouprave, pre svega, a i da preko njih šaljemo sve informacije komunalnim preduzećima“, rekla je ona ističući da je uspostavljena i saradnja sa Stalnom konferencijom gradova i opština što smatra korisnim u budućem radu.\n„Neki konkursi su u toku, za EPS je na primer, raspisan već i taj posao će biti okončan nakon formiranja vlade“, rekla je Drakulić.\nBilansi javnih firmi „nisu baš sjajni“\nUpitana o radu i bilansima poslovanja lokalnih javnih preduzeća, ona je navela da Ministarstvo privrede može samo da prati njihov rad analitički i da nema nadležnosti koje ima za ona čiji je osnivač republika. „Poslednjih godinu, dve, rezultati nisu baš sjajni, to može i bolje, ali sačekajmo početak avgusta kada ističe rok za predaju finansijskih konsolidovanih izveštaja pa ćemo videti kakvi će rezultati biti ove godine, ali kad je reč o lokalnim javnim preduzećima, to mora biti bolje“, ističe Drakulić. Ona je navela da se Republika ozbiljno pozabavila „svojim preduzećima“ čiji je osnivač, i da se njihov rad strogo kontroliše, prati, smanjuju troškovi… „To očekujemo isto od jedinica lokalnih samouprava- veću ozbiljnost i odgovornost. Ministarstvo će svakako biti partner i okviru nadležnosti pružiti svu moguću pomoć i jedinicama lokalnih samouprava i javnim komunalnim preduzećima“, rekla je Drakulić.\nOznake: buducnost, direktori, javna preduzeća, konkursi, lokalna samouprava, partisko zapošljavanje / Objavljeno u: SRBIJA


Vujošević: Partizan spreman dočekuje plej-of\n05.06.2015 · 00:07\nTrener srpskog šampiona Duško Vujošević bio je veoma zadovoljan nakon utakmice u četvrtak veče. I ono što nije običaj, posebnoje istakao jednog igrača:\n- Zadovoljan sam pobedom, igrom i odnosom igrača. Odigrali su dobru utakmicu. Naravno, falio nam je Milosavljević, mislim da i Milutinov može bolje nego što je odigrao, ali sa druge strane značajan doprinos u derbiju je dao Vanja Marinković. Bilo je to vatreno krštenje za njega i na ovaj način. Njegova igra bez kvalitetne saradnje sa ostalima i pre svega doprinosa u odbrani svih ne bi bila moguća i značajna. Ali, on je još jedan dokaz da Partizan nastavlja i u nenormalno teškim uslovima sa produkcijom mladih igrača. Sigurno je i to nešto značajno kada je u pitanju analiza ovog meča.\nNažalost u 34. minutu Edo Murić je napustio igru zbog povrede:\n- Ono što me čini neraspoloženim je povreda Murića. Videćemo kakva je, ali je osetio bol u predelu ramena koje je povredio ranije baš u utakmici sa Zvezdom. To bi stvarno bio veliki hendikep ako bi duže vreme odsustvovao - rekao je Vujošević.\nImali su crno-beli priliku da se izbore i za prednost domaćeg terena u plej-ofu, ali je potrebna razlika ispuštena u poslednjim minutima meča:\n- Naravno, žao mi je što smo jednog momenta mogli da obezbedimo prednost domaćeg terena, međutim treba biti realan i zadovoljan. Partizan je pokazao da i u ovako teškoj situaciji može da dobija svakog protivnika i da spreman dočekuje plej-of - zaključio je strateg srpskog šampiona.\nMomak kog je trener pohvalio, najmlađi na terenu, a jedan od glavnih aktera pobede, Vanja Marinković nakon utakmice je rekao:\n- Bitna pobeda pred plej-of, u derbiju je uvek važno slaviti. Malo mi je žao što nismo na plus 20 odigrali do kraja, ali je važna pobeda.


Holbruk demantovao tvrdnje da su SAD imale dogovor sa Karadžićem\nBivši američki izaslanik za Balkan, Ričard Holbruk demantovao je tvrdnje da su Sjedinjene Države, preko njega, postigle dogovor sa haškim optuženikom Radovanom Karadžićem, da mu neće biti suđeno ukoliko se povuče iz javnog života i ne podriva Dejtonski sporazum, kojim je okončan rat u Bosni i Hercegovini.\nAmerički diplomata je u intervjuu Asošijeted Presu istakao da je Karadžićeva, kako je naveo, već poznata tvrdnja u stvari izmišljena priča, u koju niko ne bi trebalo da veruje.\n«U Beogradu sam u junu 1996. postigao dogovor sa Miloševićem i dvojicom Karadžićevih saradnika da Karadžić odmah napusti položaj predsednika srpskog dela Bosne i njegove političke stranke i nestane iz javnog života. Karadžić je nevoljno potpisao taj sporazum, bez ikakvih pregovora, ali je onda izmislio ovu priču da bi se zaštitio.»\nKaradžić je naveo da i sada strahuje za život, sugerišući da mu upravo Holbruk predstavlja najveću pretnju.\n«Ja sam u stvari rekao da ako iko zaslužuje smrtnu kaznu to su Radovan Karadžić i Ratko Mladić. Na to se odnosila moja izjava i ako je Karadžić u Hagu još uplašen da moja ruka toliko dugo seže, onda pretpostavljam da bi to na neki čudan način trebalo da shvatim kao kompliment.»\nHolbruk je ponovio da Karadžićevo hapšenje predstavlja istorijski trenutak.\n«Uklanjanje iz Evrope jednog od njenih najvećih ratnih zločinaca, možda i najvećeg, iako još uvek treba uhapsiti Mladića, pomoći će stabilnosti i u Srbiji i u Bosni. To pokazuje svetu da iako je pravda ponekad teško dostižna i da je Karadžića trebalo davno uhvatiti, to se na kraju ipak dogodilo.»\nBivši američki izaslanik pozvao je Srbiju i njene susede da užasnu prošlost ostave za sobom.\n«Balkan mora da krene dalje. Reč je o zemljama koje bi trebalo da postanu članice Evropske unije, možda i NATO-a, i to mogu da urade jedino ako se pomire sa svojom užasnom prošlošću i okrenu se budućnosti. Nadam se da je Karadžićevo hapšenje deo tog procesa.»\nHolbruk je dodao da je potrebno još uhvatiti Ratka Mladića i postići sporazum koji bi stabilizovao situaciju na Kosovu. Srbija i Kosovo moraju postići neku vrstu dogovora, kako bi se izbegle dalje tenzije, zaključio je američki diplomata.


Čanak: Vlast u Srbiji da se ogradi od izjava Dodika i Nikolića | Autonomija\n"Nikolić nastavlja sa idejom Velike Srbije koja je ovu zemlju uvukla u tragedije, bedu i ratove"\nPredsednik Lige socijaldemokrata Vojvodine (LSV) Nenad Čanak pozvao je danas vlast u Srbiji da se oglasi i ogradi od izjava Milorada Dodika i Tomislava Nikolića, a kojima se, kako je ocenio, narušava teritorijalni integritet Bosne i Hercegovine.\n„Odlikovanje koje je Milorad Dodik danas uručio Tomislavu Nikoliću, nije ni vest ni iznenađenje. Isto tako, očekivana je bila i Nikolićeva današnja čestitika Dodiku i želja da Republika Srpska bude samostalna, nezavisna, a zatim i da se ujedini sa Republikom Srbijom“, naveo je Čanak u pisanoj izjavi.\nOn je dodao se Nikolić „izostankom lustracije i spletom nesrećnih okolnosti našao na čelu Republike Srbije“, te da je danas vladin činovnik, ali da se nikada nije odrekao titule četničkog vojvode, već „svojim izjavama i postupcima nastavlja sa idejom Velike Srbije koja je ovu zemlju uvukla u tragedije, bedu i ratove“.\n„O tome svedoči ne samo njegova podrška u svojstvu predsednika Republike Srbije referendumu održanom u entitetu susedne BiH protivno odluci Ustavnog suda te zemlje pre godinu i po dana, nego i njegova naknadna izjava iz maja – da se nada da će jednoga dana Republika Srpska i Republika Srbija biti jedno“, ukazao je lider LSV, dodajući da je upravo to ono što Milorad Dodik zagovara i crta na mapama.


OKK Spars i KK Realway sporazumno prekinuli saradnju, Džemić i njegovi pomoćnici se vraćaju u KK Realway | Meridian Sport <\nOKK Spars i KK Realway sporazumno prekinuli saradnju, Džemić i njegovi pomoćnici se vraćaju u KK Realway\nFoto: Spars Realway Foto\nOKK Spars i KK Realway su odlučili da sporazumno prekinu saradnju, zvanično je objavio Spars Realway.\nSaradnja ova dva sarajevska kluba je trajala nešto više od godinu dana, a donijela je veoma dobre rezultate, uzimajući u obzir trenutno stanje na tabeli u Ligi BiH i partije u Drugoj ABA ligi što se tiče Sparsa.\nNedim Džemić se vraća obavezama u KK Realway, a pridružiće mu se i njegovi pomoćnici, Enes Hadžihalilović i Muamer Kurić. KK Realway je prošle sezone osvojio A2 jug, a potom je postao razvojni tim Spars Realwaya.\nPrethodni članakMeridianSport vam želi srećne novogodišnje praznike\nNaredni članakKolašinac se na jedinstven način oprostio od Tobdžija


Fridom haus: Vlada Srbije stvara sve opasniju atmosferu za novinare | Autonomija\nFridom haus: Vlada Srbije stvara sve opasniju atmosferu za novinare\n"Dužnost vlade da zaštiti slobodu medija, ne da podstiče bes i mržnju protiv novinara"\n„Alarmantno je videti da je sve više verbalnih pretnji i zastrašivanja novinara u Srbiji, a atmosfera koju vlada kreira je sve opasnija“, saopštila je za Glas Amerike Željka Čaki (Zselyke Csaky), direktorka istraživanja Fridom Hausa za Evropu i Evroaziju.\nFridom haus se oglasio povodom pisma koje je vlasnik televizije N1, Adria njuz iz Luksemburga, uputio na više od 130 adresa međunarodnih i nevladinih organizacija, medijskih asocijacija, kao i Evropske unije u kojem je zatražio zaštitu televizije N1 i njenih novinara od kampanje koju protiv N1 vode visoki državni, vladini i funkcioneri vladajuće koalicije.\nČaki ocenjuje da je poslednji niz napada na privatnu televizijsku stanicu N1 deo dugoročne kampanje zastrašivanja medija.\n„Srpski političari treba da se uzdrže od toga da novinare nazivaju ‘izdajnicima’ i ‘stranim plaćenicima’“ , istakla je Čaki i poručila da je „dužnost vlade da zaštiti slobodu medija, ne da podstiče bes i mržnju protiv novinara koji rade svoj posao“.\nU pismu Adria njuz se navodi da je od početka emitovanja programa, 2014. godine, N1 Srbija izložen permanentnim pritiscima, etiketiranju i kampanji obeshrabrivanja, koji dolaze od najviših funkcionera vlade i vladajuće koalicije uključujući i predsednika države. Cilj pritisaka i kampanje od početka je, navodi se, da se N1 kompromituje i zastraši etiketiranjem kao antisrpska, opoziciona i antivladina televizija.\nNovinarima N1 preti se fizičkim nasiljem, obeležavaju se kao „izdajnici“ i „strani plaćenici“. Uvek je neizvesno šta nakon ovakvih pretnji može da usledi, upozorava se u pismu.\n„Molimo Vas da, u okviru vaših mogućnosti, utičete na vladu i državni vrh Srbije kako bi se ovakve kampanje, inicirane od njih, zaustavile. Nadamo se da ćete učiniti sve da se pritisci na N1, kao i druge nezavisne medije u Srbiji smanje i omoguće minimalni uslovi za njihovo funkcionisanje“, navodi se u pismu koje su potpisali Jugoslav Ćosić, direktor N1 Srbija i Ralf Metni, direktor Adria njuz.\nNovinarka Ana Lalić zadržana u policiji do 48 sati, do odluke o pritvoru (+73 rating, 97 votes)


Novi Sad, 29. maj 2018. – Potpredsednik Pokrajinske vlade i pokrajinski sekretar za privredu i turizam, Ivan Đoković, posetio je uspešnu, socijalno odgovornu kompaniju ,,Sitoplast“ u Ratkovu. Tom prilikom je razgovarao o mogućnostima i načinu kako uposliti i unaprediti poslovanje malih i mikro privrednih subjekata, prevashodno proizvođača ambalažne galanterije, a u okviru ambalažne industrije. Đoković je istakao da je ovaj uspešan poslodavac jedan od najuspešnijih u našoj zemlji, čiji su klijenti među vodećim imenima na tržištu. On je dodao da je ključ uspeha kompanije ,,Sitoplast“, koja uredno zapošljava 45 lica, upravo neprestano praćenje tržišnih kretanja i ulaganje u nove tehnologije, pri čemu kompanija širi svoj proizvodni program zasnovan na visokim standardima.\nNovi Sad, 25. maj 2018. - Potpredsednik Pokrajinske vlade i pokrajinski sekretar za privredu i turizam, Ivan Đoković, i direktor Razvojnog fonda AP Vojvodine, Goran Savić, potpisali su Sporazum kojim se utvrđuju međusobna prava i obaveze u okviru dugoročnih kredita namenjenih razvoju turizma u Vojvodini. Pokrajinski sekretarijat za privredu i turizam na ovaj način učestvuje u subvencionisanju troškova naknade za obradu kreditnog zahteva i kamate kredita za korisnike sredstava konkursa koji raspisuje Fond.\nNovi Sad, 24. maj 2018. – Zamenik pokrajinskog sekretara za privredu i turizam, mr Pavle Počuč, posetio je ovogodišnji Sajam zapošljavanja i stručnih praksi, na kojem je oko dvadeset kompanija i organizacija, studentima Univerziteta u Novom Sadu, predstavilo svoje ponude i potraživanja. Sajam se održava u Visokoj poslovnoj školi strukovnih studija u Novom Sadu. Po rečima zamenika Počuča, Sajam zapošljavanja prilika da svi relevantni činioci, strukture i subjekti od značaja za novo zapošljavanje daju svoj pun doprinos.\nNovi Sad, 22. maj 2018. - U Edukativnom centru za obuke u profesionalnim i radnim veštinama Novi Sad održana je dodela diploma polazinicama kursa pod nazivom ,,IT Girls“, koje sprovodi Ministarstvo trgovine, turizma i telekomunikacija i Vojvođanski IKT klaster. Sprovođenje ove obuke podržali su i pomogli Pokrajinski sekretarijat za privredu i turizam i Edukativni centar Novi Sad. Potpredsednik Pokrajinske vlade i pokrajinski sekretar za privredu i turizam, Ivan Đoković, rekao je uručivši doplome polaznicama da upravo ta priča ima svoju ekonomsku i privrednu dimenziju, ali i socijalnu.\nNovi Sad, 21. maj 2018. - Potpredsednik Pokrajinske vlade i pokrajinski sekretar za privredu i turizam, Ivan Đoković, bio je počasni gost Nj.E. ambasadora Tunisa Sejf Alah Redžiba i delegacije Tunisa, na Novosadskom sajmu u okviru ovogodišnjeg Sajma poljoprivrede. Đoković se protekle sedmice već sastao sa ambasadorom ove zemlje, prilikom njegove prve zvanične posete Autonomnoj pokrajini Vojvodini. Prilikom susreta sa delegacijom Tunisa na Sajmu, potpredsednik Đoković je razgovarao i o mogućnostima za saradnju na polju privrede, uvoznog i izvoznog potencijala, a posebno turizma, s obzirom da je Tunis svojevremeno bio jedna od omiljenih turističkih destinacija za turiste iz Srbije. Pored toga, turističko tržište regiona i Srbije se značajnije otvara za turiste iz severne Afrike, ali i za udaljena tržišta, poput kineskog.\nSusret potpredsednika Ivana Đokovića i Nj.E. ambasadora Tunisa Sejf Alah Redžiba\nĐoković: Naučna studija o balneološkom potencijalu Vojvodine istorijska u domenu velnes i spa industrije\nZamenik mr Pavle Počuč na ,,Plandištanskom sajmu privrede, poljoprivrede i turizma 2018.“\nZamenik mr Pavle Počuč: Ekspanzija socijalnog preduzetništva u Vojvodini\nĐoković o značaju predstojeće gastronomske manifestacije ,,Food Talk 2018" i učešća na ,,Fancy Food Show New York“\nStrana 23 od 80


Stručnjaci kritikovali kritiku Venecijanske komisije\nUstav Srbije, olako je „skinut sa dnevnog reda“ nakon što je usvojen prošle godine, i gotovo da uopšte nije kritički razmatran u proteklih godinu dana. Politička elita bi ga se „setila“ kada se na njegov autoritet trebalo pozvati po nekom dnevnopolitičkom pitanju, dok se na mišljenje stručne javnosti, ni pre ni posle, nije obraćala skoro nikakva pažnja.\nOvo je, između ostalog, konstatovano na skupu koji je, povodom godišnjice referenduma na kojem Ustav potvrđen, održan u subotu na temu „Ustav Srbije u svetlu primedbi Venecijanske komisije Saveta Evrope“. U prvom planu bilo je pre svega kritičko razmatranje samog ustavnog teksta, ali i kritika komentara koje je na taj tekst stavila Komisija, kao i postojećih nedostataka Ustava koji, međutim, nisu privukli pažnju ove međunarodne institucije.\nOrganizatori skupa, Megatrend univerzitet i Nova srpska politička misao, nastojali su na jednom mestu okupiti relevantne stručnjake i javne delatnike koji se bave ustavnim pitanjima. Iako odziv nije bio adekvatan ambicioznim zamislima organizatora (iz različitih razloga, pozivu se nisu odazvali npr. predsednica Vrhovnog suda Vida Petrović Škero, kao i predstavnik Srbije u Venecijanskoj komisiji, prof. Vojin Dimitrijević), povela se zanimljiva rasprava koja je išla znatno dalje od dnevnopolitičkih kontroverzi vezanih za Preambulu, ili ovih dana aktuelnih odredbi o izborima.\nSkup je otvorilo izlaganje Zorana Lončara, aktuelnog Ministra prosvete, ali koji je raspravi prisustvovao u svojstvu pravnog stručnjaka i jednog od autora ustavnog teksta. Profesor Lončar je, pre svega, odbacio primedbe Komisije o „brzopletosti sprovođenja postupka usvajanja“ i „prejudiciranju budućeg statusa KiM“, istakao značaj konačnog utemeljenja pravnog poretka u zemlji, kao i izvanrednu činjenicu opšteg konsenzusa svih relevantnih političkih snaga u zemlji oko ustavnog teksta. Odgovarajući na primedbu o nedostatku javne rasprave, dr Lončar je istakao da podrška koju je ovaj ustav dobio na referendumu i u parlamentu predstavlja „jednoglasnu odluku bez presedana u istoriji srpskog parlamentarizma“, te se ovaj s pravom može smatrati „narodnim“.\nProf. Vladan Kutlešić, domaćin skupa, izložio je ukratko zaključke svoga iscrpnog paralelnog istraživanja 28 ustava bivših zemalja Istočnog bloka, upoređenih sa deset referentnih zapadnoevropskih, nastojeći tako odgovoriti da li je zaista, kako je Komisija ocenila, Ustav Srbije „teško promenjiv“. Po Kutlešiću, on, doduše, zaista spada u grupu teže promenljivih ustava, ali po tome nije uopšte izuzetan. Tokom daljeg izlaganja učesnici su razmatrali pitanja položaja i primata međunarodnih ugovora u pravnom sistemu Srbije (prof. Milojević), te nedoslednosti u podeli vlasti između Skupštine, Vlade i Predsednika (prof. Ratko Marković). Na ovo se nadovezalo izlaganje Milana Petrovića, profesora iz Niša, pod rečitim naslovom: „Ustav Srbije kao pravni okvir stranačke oligokratije“.\nTokom skupa, čula su se različita mišljenja, kako o mišljenju Venecijanske komisije, tako i o samom novodonešenom Ustavu. Dok se, s jedne strane, većina izlagača složila da su primedbe Komisije suviše arbitrarne, preterano politikantske i često jednostavno neodosledne i pogrešne, s druge strane, potvrđena je osnovanost njihovih zamerki povodom nekih konkretnih pitanja. U tom smislu, kritički se govorilo o (ne)zavisnosti sudstva (prof. Olivera Vučić), partijskom raspolaganju poslaničkim mandatima (Milan Jovanović), te nejasnim odredbama o statusu autonomnih pokrajina, koje, po mišljenju Đorđa Vukadinovića, mogu predstavljati izvor novih sporova i moguće destabilizacije države. Državni sekretar Vesna Ilić Prelić iznela je mišljenje da je primarni značaj Ustava to što omogućuje potpisivanje trenutno aktuelnog Sporazuma o stabilnosti i pridruživanju, a za potrebe daljih integracija, može se eventualno pristupiti njegovim izmenama.\nUprkos unekoliko slabijem odzivu, skup se može označiti kao izrazito uspešan, ne samo zato što se progovorilo o ovom značajnom pitanju, već i što su se povodom pitanja o daljoj nadgradnji i utemeljenju ustavnog poretka u Srbiji mogla čuti mišljenja sa različitih strana političkog i ideološkog spektra. U tom smislu, naročito će biti dobrodošao zbornik na ovu temu u izdanju NSPM, koji će, pored prisutnih u subotu, uključiti i radove stručnjaka koji nisu bili u prilici da se pojave na samom skupu.


Vesti online / Vesti / Hronika / K.Mitrovica: Upucan policajac Euleksa\n13:46 >> 17:21h\nK.Mitrovica: Upucan policajac Euleksa\nSedmoro ljudi sinoć je teže ili lakše povređeno u Kosovskoj Mitrovici u sukobima Srba i Albanaca na mostu preko Ibra. Automatskim oružjem ranjen je Srbin Miloš Radenković (21) iz Zvečana i frncuski pripadnik Euleks policije. Ministar unutrašnjih poslova Kosova Bajram Redžepi kaže da su upotrebljivani molotovljevi kokteli, ručne bombe i vatreno oružje, a da se veći deo tog arsenala nalazio na severnoj, srpskoj strani.\nVozila Kfora i Euleksa sinoć na na mostu preko Ibra u srči i kamenju koji lete s obe strane\nFrancuski pripadnk Euleksa je pogođen u nogu i van životne opasnosti je. Za sada nije poznato sa koje strane mosta je došao metak koji ga je pogodio. Osim njeg i upucanog Radenkovića, ostali povređeni su zadobili rane od kamenica koje su letele sa obe strane mosta. Među povređenima je i pripadnik Kosovske policijske službe, izjavio je šef misije Euleksa na Kosovu Iv de Kermabon.\nSrbin Miloš Radenković iz Zvečana, koji je pogođen iz vatrenog oružja u ruku, oseća se dobro i oporavlja u bolnici u Kosovskoj Mitrovici. On kaže da su ih Albanci gađali kamenicama i da odjedanput osetio da ga je nešto pogodilo.\n"Osetio sam da me je nešto pogodilo, nisam mislio da je metak. U trenutku nisam osetio nikakav bol, a tek posle sam video da mi teče krv iz ruke", izjavio je 21-godišnji mladić.\nPortparol kosovske policije Besim Hoti je izjavio da je sinoć povređeno pet Srba, jedan pripadnik Euleks policije i jedan Albanac, ne navodeći sa koje strane je pucano kada je ranjen pripadnik Euleks policije.\nOn je rekao da su tokom nereda oštećena i četiri vozila snaga bezbednosti i dodao da je policija pokrenula istragu, budući da je došlo do ugrožavanja života ljudi i imovine.\nMost preko Ibra jutros\nKomandant Kfora Erhard Biler najoštrije je osudio sukob između Srba i Albanaca u Kosovskoj Mitrovici i zatražio od lokalnog stanovništva da pomogne u hapšenju izazivača.\n"Kfor neće tolerisati nikakvu vrstu nasilja i zato tražim od stanovništva na Kosovu da pomogne da se uhapse izazivači nereda. Kfor je spreman da deluje u bilo kojim okolnostima zajedno sa Kosovskom policijom i Euleksom i da preduzme odgovarajuće mere s ciljem očuvanja bezbednog okruženja", navedeno je u saopštenju komandanta Kfora.\nNeredi u Kosovskoj Mitrovici su izbili sinoć posle košarkaške utakmice Srbija - Turska, kada je grupa Albanaca proslavljajući pobedu Turske pokušala da uđe u severni deo grada gde su Srbi u kafićima i baštama pratili utakmicu.\nKomandant Euleksa Iv De Kermabon u poseti povređenom pripadniku Euleksa\nRedžepi: Većina oružja bila kod Srba\nMinistar unutrašnjih poslova Kosova Bajram Redžepi osudio je incident u Kosovskoj Mitrovici i ranjavanje pripadnika Euleks policije i Srbina iz Zvečana.\n"To je potpuno neprihvatljivo, naročito nivo nasilja. Upotrebljeni su molotovljevi kokteli, ručne bombe i vatreno oružje, kojeg je bilo više na severnoj strani", rekao je Redžepi.\n"Počelo je bezazleno posle košarkaške igre. Policija i Euleks su delovali brzo, ali ranjavanje policajca Euleksa je neprihvatljivo", istakao je Redžepi.\nNa pitanje da li i dalje misli da su incidenti na severu izolovani i pojedinačni, on je odgovorio da je ponekad dovoljna i "jedna varnica" da se dogodi incident ovakvog tipa. On je apelovao na građane svih etničkih zajednica da ne provociraju i ne podržavaju nasilje.


Partizan protiv AEL-a - Naxi radio 96.9MHz Beograd Naxi portal Muzika Zabava Naxi radio uživo\nPočetna\t»Partizan protiv AEL-a\tPartizan protiv AEL-a\nFudbaleri Partizana prvog dana avgusta igraće prvu utakmicu trećeg kola kvalifikacija za Ligu šampiona protiv AEL iz Limasola. Ali umesto u tom gradu, kiparski šampion ugostiće srpskog u pedesetak kilometara udaljenoj Larnaki, javljaju kiparski mediji!Autor/izvor: Naxi mediaDatum objave: 24.07.2012. - 14:45:00\nIako je protiv Linfilda AEL igrao na svom "Cirionu" kapaciteta 13.331 mesta, odgovorni u klubu su odlučili da zbog potencijalno "vatrenije" atmosfere koju pruža stadion "Antonis Papadopulos" meč protiv Partizana odigraju na stadionu Anortozisa, inače manjeg kapaciteta. Atletska staza tamo ne postoji, tribine su praktično tik uz teren, a domaćini veruju da će navijači u takvim okolnostima "pojačanom" bukom dodatno opteretiti igrače Vladimira Vermezovića. Izvor:Sportal.rs\tKontaktiraj nas\tPoslednjih 5 pesama\tTrenutna temperatura\tEmisije koje ste propustili\tVece sa D.A. - 23. maj - 1


U saopštenju objavljenom nakon što je dogovor postignut kasno sinoć, grčko Ministarstvo finansija navodi da je 172 milijade evra ponuđeno za dogovor prema kojem će investitori prihvatiti gubitak vrijednosti svojih investicija od 74 odsto.\nU saopštenju se ističe da su međunarodni partneri obavješteni o namjeri Atine da sprovede klauzule o kolektivnoj akciji prema bilo kojem vlasniku obveznica od 177 milijardi evra regulisanih prema grčkom zakonu a koji nisu prihvatili dogovor.\nSamo se 69 odsto manjinskih vlasnika obveznica, koje nisu regulisane grčkim zakonom, saglasilo sa dogovorom.\nGrčka vlada je produžila vremenski rok za prihvatanje ponude za obveznice regulisane međunarodnim zakonom i za državne obveznice u vlasništvu javnih kompanija do 23. marta.\nGrčkoj je neophodno da sprovede dogovor o razmjeni obveznica prije nego što dobije drugi paket finansijske pomoći od EU, Evropske Centralne banke (ECB) i Međunarodnog monetarnog fonda (MMF).\nCilj otpisivanja dugovanja od 107 milijardi evra, zajedno sa velikim paketom smanjenja troškova u javnom sektoru, jeste smanjenje grčkih dugovanja sa 160 odsto od bruto domaćeg proizvoda na 120,5 odsto do 2020. godine.\nAtina je prvi paket finansijske pomoći od EU i MMF dobila 2010. godine u visini od 109 milijardi evra.\nTagovi: ecbeugrckakreditoriministarstvo finansijammfobveznice


Ukidanje 9. januara, da ili ne? - www.mrkonjic-grad.com\nOdlukom Ustavnog suda Bosne i Hercegovine odlučeno je da se praznovanje 9. januara u Republici Srpskoj proglasi za neustavno. Naloženo je institucijama ovog entiteta da nađu mehanizme za sprovođenje ove odluke u djelo.\nNezvanično saznajemo da su već u pripremi kalendari za 2017. godinu gdje bi iza nedelje 8. januara nastupio utorak 10. januar, mada neki smatraju da ponedeljak nije predmet navedene odluke te da bi trebalo da, iza nedelje 8. januara 2017 godine, nastupi ponedeljak, a ne utorak, 10. januar 2017 godine. "Ostvario bi se kontinuitet sa dosadašnjim načinom računanja vremena, te bi i razlika između Republike Srpske i zemalja u okruženju bila samo u jednom danu datuma, dak bi dani u sedmici bili identični. Svakako ćemo voditi računa o tome"-istakli su iz Vlade.\nI dok predstavnici Evropske unije pozdravljaju napore na ukidanju 9. januara , zvaničnici Srpske pravoslavne crkve su izrazili neslaganjei ističu da će crkveni kalendari za prostu 2017 godinu će i dalje imati, ne samo 9. januar već će i dalje biti označen crvenom bojom. Razmišlja se da se, čak, pojača nijansa crvene.\nIz Ruske federacije su izuzeli svoje mišljenje iz odluke Ustavnog suda i naglasili da ne samo da ne bi trebalo ukidati 9. januar već da pružaju podršku onim snagama u Republici Srpskoj koji zagovaraju da se 9. januar proslavlja dva dana. Na tržnici u Banjaluci su već osvanuli kalendari za 2017 godinu sa Putinovim likom gdje 10 januar 2017 godine nastupa tek u srijedu, dok su ponedeljak i utorak ostavljeni za proslavu 9. januara.\nZvaničnici iz Republike Srpske ističu da je predstojeći referendum, kao najviše dostignuće demokratske prakse, prilika da se građani izjasne o navedenom datumu. Smatraju da se može pomiriti i odluka Ustavnog suda o 9. januaru i želja većine građana da taj datum proslavljju kao praznik.\nNagovještava se mogućnost da svaki građanin, prema svojim uvjerenjima, nakon 8 januara odluči da li će ući u 9 januar ili će odmah preći u 10. januar.\n"Svjesni smo da će predloženo rješenje stvoriti određene probleme, budući da će određeni broj stanovništva računati vrijeme po jednom kalendaru, a ostali po drugom, ali smatramo da razlika od jednog dana ne predstavlja nepremostivu prepreku koja se na demokratski i parlamentaran način neće moći riještiti, poštujući evropske principe i dostignuća evropske demokratske prakse"-istakao je Uglješa Mulahadžiomerović, predstavnik kancelarije Vlade Republike Srpske za odnose sa zemljama kandidatima za članstvo u Evropskoj uniji.\nSvi ističu da ukidanje 9. januara nikako ne smije biti razlog za podizanje tenzija i za ratnohuškačku retoriku.\n"Ukoliko je 9. januar razlog budućih ratnih sukoba, saglasna sam da se taj datum izbaci iz kalendara"- izjavila je Milena Madušić Vuković, predsjednica nevladine organizacije "Žene da ste".\nŽestoke rasprave se vode na temu da li osobama koje se izjasne da ne žele iza 8. januara da uđu u 9. januar omogućiti da dan ranije dobije januarsku platu, što nije beznačajno budući da je nakon proslave novogodišnjih i božićnih praznika, kućni budžet poprilično prazan.\nIz sindikata poručuju da će u budućem dijalogu sa Vladom i Udruženjem poslodavaca izaći sa prijedlogom da se ukine ne samo 9. januar već da se odmah iza 8. januara proglasi 1. februar čime bi se omogućilo zaposlenim u Republici Srpskoj da sa januarskom platom pokriju najneophodnije mjesečne troškove.\nProsječna ocjena ovog teksta: 0,35.\nBroj posjetilaca sajta koji su dali svoju ocjenu: 63


BalkanMagazin :: USKORO IZDAVANJE PASOŠA ENERGETSKE EFIKASNOSTI\nutorak, 18. januar 2011 10:02\nPasoši energetske efikasnosti, kojima će biti tačno definisana potrošnja energije u zgradama trebalo bi da zažive u prvoj polovini ove godine, rečeno je na skupu “Energetska efikasnost u zgradarstvu”.\n- Svaka zgrada će imati pasoš koji će govoriti kolika je potrošnja energije za grejanje, hlađenje, osvetljenje... - rekao je predsednik Inženjerske komore Srbije Dragoslav Šumarac.\nŠumarac je rekao da je do sada značaj pridavan lokaciji nekretnina, a da će se izdavanjem energetskih pasoša gledati i koliko ta zgrada troši energije i dodao da će se pasoši izdavati za nove i za stare objekte.\nSavetnik u Ministarstvu životne sredine i prostornog planiranja Slobodan Cvetković naglasio je da je izrada pravilnika koji će definisati izdavanje energetskih pasoša u završnoj fazi i da će se oni izdavati na teritoriji cele Srbije.\n- Cilj ovih pasoša nije da poskupi kvadrat nekretnina već je cilj ušteda energije - rekao je Cvetković i istakao da je energetska efikasnost jedna od najvećih investicionih mogućnosti Srbije.\nŠumarac je naglasio da će prvi energetski pasoši biti izdati za zgrade koje će se graditi na prostoru bivše kasarne “4. juli” na Voždovcu i naveo da očekuje da će se otvoriti novi poslovi za industriju građevinskog i izolacionog materijala.


IZETBEGOVIĆ NAKON SASTANKA U ISTANBULU: 'Rezultati sastanka bi mogli biti istorijski'! | Slobodna Bosna\nIZETBEGOVIĆ NAKON SASTANKA U ISTANBULU: "Rezultati sastanka bi mogli biti istorijski"!\nRezultati sastanka bi mogli biti istorijski, izjavio je član Predsjedništva BiH Bakir Izetbegović nakon sastanka u Istanbulu sa predsjednikom Turske Recepom Tayyipom Erdoganom i predsjednikom Srbije Aleksandrom Vučićem, a rezultatima sastanka u jednakoj mjeri je zadovoljan i predsjednik Srbije.\n"Dakle, da se napravi autoput ili većinom autoput, kombinovan sa brzom cestom, koji bi napravio krug Sarajevo-Zenica-Tuzla-Brčko-Bijeljina-Beograd, pa onda na Požegu i Višegrad nazad do Sarajeva. Da se potpuno završi krug", kazao je Izetbegović.\n"To je ogroman projekt, ali Turska država je velika i veliko je ono što su oni napravili. Mislim da su hiljade kilometara uradili u zadnjih desetak godina. Druga stvar, ono što je insistirao gospodin Vučić. On je rekao da nikada više Bosna i Hercegovina neće imati problema sa Srbijom", kazao je Izetbegović, prenosi N1.\nIzetbegović je posebno apostrofirao izjavu predsjednika Srbije Aleksandra Vučića.\n"On je rekao da nikada više Bosna i Hercegovina neće imati problema sa Srbijom. Dakle da je Srbija garant mira i stabilnosti i poboljšanja odnosa između Bošnjaka i Srba na Balkanu. Te dvije stvari, ako se ostvare, za mene bi bile od jednog istorijskog značaja", kazao je Izetbegović.\nSrbijanski predsjednik Aleksandar Vučić također je zadovoljan sastankom u Istanbulu.\n"Sa Bakirom Izetbegovićem je bio dobar i otvoren razgovor prije svega o odnosima Srba i Bošnjaka. Govorili smo o sveukupnim odnosima Srba i Bošnjaka. Pričali smo naravno i o sveukupnim odnosima u BiH i o odnosima između Srbije i BiH i, ono što je najvažnije za ljude, to je da sam uvjeren da ćemo uspjeti zajedničkim naporima da obezbijedimo trajani siguran mir, i za srpski narod, ali i za Bošnjake i za Hrvate i za sve druge koji žive na teritoriji BiH. Naš je dogovor da, šta god da se dešava i kako god da se dešava, mir i stabilnost mora da bude sačuvana", kazao je Vučić, preenosi Tanjug.\nNa molbu novinara da prokomentira izjavu predsednika RS Milorada Dodika da je presedan da se razgovara sa jednim članom Predsjedništva BiH u Istanbulu, Vučić je rekao da se Izetbegović nije predstavljao kao predsjednik Predsjedništva BiH.\n- Izetbegović se nije predstavljao kao predsjednik, da budem iskren, već se predstavljao kao bošnjački član Predsjedništva. Razumijem i predsjednika Dodika, ali mislim da je dobro kada ljudi razgovaraju - zaključio je Vučić.\nRanije danas Erdogan se sastao sa Vučićem, a sinoć je održao sastanak sa članom Predsjedništva BiH Izetbegovićem.\nVučić je u nedjelju rekao da će u fokusu razgovora biti daljnje unapređenje ekonomskih i političkih odnosa i dolazak novih turskih investitora u Srbiju.\n"Za nas je važno i da razgovaramo o turskoj politici na Balkanu, o unapređenju naših prijateljskih odnosa i o tome da vidimo šta je to što oni očekuju u odnosima između Srbije i Bosne i Hercegovine", kazao je on.\nNaveo je da je važno razgovarati o tome "šta su naši i njihovi interesi" i mogu li se napraviti određeni pomaci u infrastrukturnim projektima s Bosnom i Hercegovinom, te bilo kakvi pomaci u konačnom definiranju granica Srbije i Bosne i Hercegovine.\nTo je inače treći susret Vučića i Erdogana u manje od godinu, dokm se Izetbegović s Erdoganom u protekoj godini sastao jednom.


Direktor Rusko-srpskog centra: Diplomatski status nosi finansijske olakšice\nDirektor Rusko-srpskog humanitarnog centra Bojan Glamočlija izjavio je danas da bi odobravanje diplomatskog statusa Centru puno značilo u finansijskom smislu.\nGlamočlija je rekao za agenciju Beta da bi sa diplomatskim statusom Centar imao olakšice prilikom plaćanja opreme i svih drugih troškova.\n"Preko Centra je uloženo mnogo para, mnogo kamiona i opreme je dato Ministarstvu unutrašnjih poslova, a na sve to je morao da se plati porez i deo carine", rekao je Glamočlija.\nPrema njegovim rečima, Centru bi finansijske olakšice puno značile posebno zbog toga što je planirano da se do kraja godine formira centar za obuku koji bi imao najnovije trenažere i sredstva za učenje.\n"Ukoliko to budemo uspešno završili imaćemo najmoderniji centar za obuku za vanredne situacije ne samo na Balkanu, već i u Evropi", izjavio je Glamočlija.\nOn je podsetio da Sporazum koji bi dao zaposlenima u Rusko-srpskog humanitarnom centru diplomatski status postoji još od 2014. godine, ali da nije potpisan.\n"Sporazum je urađen i oko njegove sadržine usaglasile su se i Srbija i Rusija. Nije potpisan ali očekujemo da to bude završeno", naglasio je Glamočlija i naveo da Rusko-srpski humanitarni centar važan za Srbiju pre svega zbog kosmičkog monitorniga, za šta malo ljudi zna jer se ne vidi.\nSa svakom međunarodnom organizacijom koja radi na teritoriji Srbije, podsetio je Glamočlija, Ministarstvo spoljnih poslova pravi poseban sporazum i svaka medjunarodna organizacija ima potpisan taj sporazum.\n"Preko Rusko-srpskog humanitarnog centra imamo mogućnost da iz Nacionalnog centra za upravljanje vanrednim situacijama u Rusiji dobijamo informacije o opasnostima koje prete našoj zemlji", rekao je Glamočlija.


Rekonstruisani seoski mostovi | Opština Višegrad\nRekonstruisani seoski mostovi\nRekonstruisani su seoski mostovi u višegradskim mjesnim zajednicama Klašnik, Dobrun, Vardište i Drinsko, za šta je opština Višegrad izdvojila oko 30.000 KM.\nNačelnik opštinskog Odjeljenja za prostorno uređenje i stambeno-komunalne poslove Aleksandar Đukanović rekao je da su se mještani u prethodnom periodu obraćali za sanaciju mostova, te je opština pripremila potrebnu proceduru i mostovi su sanirani.\n„Za naredni period pripremamo odgovarajuću projektnu dokumentaciju za sanaciju mostova koji su veće investicione vrijednosti“, naveo je Đukanović.\nNovak Savić, vlasnik preduzeća „Omorika“ koje je izvođač radova, rekao je da su na mostovima u Vardištu rađene ograde, dok su na ostalim mostovima urađene betonsko-armirane konstrukcije, koje su dugoročnije rješenje.\nSavić je istakao da je sanacija mostova za mjesne zajednice od velikog značaja, jer je bilo riječi o mostovima sa drvenom konstrukcijom, starijim od 50 godina.\nMihajlo Andrić, mještanin iz sela Veletovo, koje pripada Mjesnoj zajednici Dobrun, rekao je da svaki most ima veliku vrijednost jer je proizvod unutrašnje čovjekove potrebe i ljubavi da spoji nekoga ili nešto.\n„Mostovi spajaju obale i ljude, olakšavaju protok robe. Svaki most, pogotovo u ovom slučaju, znači kako za svakog mještanina, tako i za one koji tu dolaze“, istakao je Andrić.


Sportske.net - Stanković priznao šta je ''mala frustracija'' posle pobede nad Nišlijama\nStanković priznao šta je ''mala frustracija'' posle pobede nad Nišlijama\nUtakmica je mogla da ima drugačiji tok.\nSrdjan StevanovicStarsportphoto ©\nZvezdin pogled sa vrha tabele Lige Evrope - Šta ako i protiv koga?\nPredivno veče za Miću Ivanića\nZvezdaši objavili saopštenje - vreme je za buđenje, ne samo ranog proleća!\n"Delije", sad ste vi na redu - Glasajte za gol Mirka Ivanića!\nTrener fudbalera Crvene zvezde Dejan Stanković rekao je večeras da je njegova ekipa iz velikog broja šansi morala da postigne više golova, ali i da je meč posle takmičenja u Evropi uvek najteži.\n"Meč je izgledao tako da jednostavno moraš da daš golove kada stvoriš toliko šansi i toliko puta šutneš na gol, ali utakmica posle Evrope je najteža, jer se potrošimo i fizički i emotivno", rekao je Stanković, preneo je klupski sajt.\nFudbaleri Zvezde pobedili su večeras na svom stadionu ekipu Radničkog iz Niša sa 1:0, u meču 14. kola Super lige Srbije.\nStanković je dodao da je bitno da su osvojena tri boda, kao i da je ekipa mogla bolje da odigra ispred gola.\n"Utakmica ima drugačiji tok kada iz tri šanse postigneš dva pogotka, ali radićemo i nema posustajanja. Nisam zabrinut, ali mala frustracija da od toliko šansi ne postignemo mnogo golova", istakao je on.\n"Žao mi je zbog momaka, potrošili su se da stvore šanse, kao i u oduzuimanju lopti i napadanju na postavljenu odbranu. Svi hoće da se nadigravaju, ali to je relativna stvar, jer imaš blok ispred sebe i to dobar. Trebalo bi te šanse da iskoristiš", rekao je Stanković.\nTrener crveno-belih zahvalio se navijačima na podršci tokom celog meča.\n"Hvala navijačima, jer su tokom svih 90 minuta bili igrači utakmice. Sjajna podrška, hvala im na tome i idemo dalje", zaključio je on.\nZvezda je druga na tabeli Super lige Srbije sa 32 boda, i ima pet manje od prvoplasiranog Partizana, koji ima jednu utakmicu više.\nNaredni meč crveno-beli igraju protiv Radnika u Surdulici, u okviru zaostalog meča petog kola.\nPartizanu stigle pretnje sa Kipra uoči poslednjeg kola Lige konferencija\nKlipersi produžili agoniju Pistonsa, još su i dobro prošli\nKorona-haos u Lajpcigu, sa kim će na Bajer?\nJuventus u središtu finansijskog skandala\nPravi mali derbi Lansa i Anžea, efikasno i bez pobednika!\nBarselona zaustavila nalet Žalgirisa\nRemi u "derbiju davljenika", Kaljari ispustio pobedu u 90. minutu\nVapaji upomoć - Zvezda je najgora u Evroligi, ko je najbolji "trojkaš" ekipe?


Najgore pregovaračke taktike u prošloj godini: Nakon bitke svi su generali pametni - Biznis i Finansije\nHome\tTekstoviB&F Plus\tNajgore pregovaračke taktike u prošloj godini: Nakon bitke svi su generali pametni\nby bifadmin 14. februara 2016.\nU redovnom godišnjem izveštaju “Deset najgorih pregovaračkih taktika”, koji početkom godine objavljuje bilten Pravnog fakulteta Univerziteta Harvard, najgorim pregovaračima 2015. proglašeni su Aleksis Cipras i članovi njegove vlade, koji su dobar deo prošle godine proveli u pokušajima da postignu dogovor sa međunarodnim kreditorima o trećem finansijskom paketu za Grčku.\nOdmah iza Grčke, na neslavnoj listi su pregovori američke vlade pokrenuti u januaru 2015. s ciljem da se obnove diplomatski odnosi sa Kubom, a potom napori Vašigntona da postigne sporazum sa Teheranom o iranskom nuklearnom programu. Na četvrtom mestu je Elen Pao, izvršna direktorka društvene mreže Reddit, koja je izjavila da zbog jednakosti na radnom mestu u ovoj kompaniji više nema pregovaranja o visini zarada, već kandidati moraju da prihvate ono što im je ponuđeno. Peta pozicija pripala je bivšem američkom obaveštajacu Edvardu Snoudenu i njegovom propalom pokušaju da se nagodi sa američkom vladom oko povratka u SAD, odnosno oko uslova pod kojima bi prihvatio zatvorsku kaznu.\nBlef u rukavu\nPristup grčkog premijera Aleksisa Ciprasa i sada već bivšeg ministra finansija u grčkoj vladi Janisa Varufakisa pregovorima sa Međunarodnim monetarnim fondom, Evropskom centralnom bankom i Evropskom unijom povodom trećeg finansijskog paketa za Grčku, kritikovali su i neoliberalni i levo orijentisani analitičari. Tako Aleksios Arvanitis, stručnjak za tehnike pregovaranja i predavač na Poslovnom koledžu u Atini, na stranicama sajta Social Europe piše da je Cipras uspeo da počini sve greške na koje se upozorava u udžbenicima o pregovaračkim taktikama.\nVeć u startu je „otpisao“ svaku mogućnost za kompromis s drugom stranom, postavivši stvari tako da ko nije sa njim, taj je protiv njega. U pregovore je ušao sa preteranim samopouzdanjem, uveren da ima „keca u rukavu“, koji se zasnivao na Varufakisovoj računici da bi izlazak Grčke iz evrozone koštao Evropsku uniju bilion evra, te da će Trojka neizostavno pokleknuti pred tolikim troškom. To je, prema Arvantisovom mišljenju, bila presudna zabluda u nizu pogrešnih poteza „grčkog dvojca“, uključujući i lošu procenu da će flertovanje s Rusijom dodatno ojačati grčku pregovaračku poziciju u nametanju sopstvenog rešenja.\nEpilog i posledice su poznati, a Varufakisova izjava povodom napuštanja pregovora i ostavke u grčkoj vladi da će „nositi prezir kreditora s ponosom”, teško da važi za većinu Grka, koji su se suočili sa još gorim uslovima kreditora nego na početku pregovora, zaključuje Arvantis.\nKejti Šonk, urednica pomenutog Harvardovog izdanja, kaže: „Pouka koja se može izvući iz ovog slučaja je da kada imate smele zahteve, diplomatija je uvek bolji saveznik i odvešće vas dalje nego agresivnost“. Ona komentariše i da su grčki pregovarači, pod emocionalnim pritiskom da moraju što brže da postignu dogovor u svoju korist, izgubili hladnokrvnost i sposobnost za racionalno vaganje odnosa snaga, naročito u poslednjoj rundi pregovora u Briselu, koja je trajala iscrpljujućih 17 sati.\nIstog mišljenja je profesor Majkl Či sa Djuk univerziteta, koji je prokomentarisao u Gardijanu da pritisak da se nešto završi što pre često dovodi do preterivanja i preuveličavanja. Pregovarači se pod tenzijom rokova mogu fokusirati samo na najvidljivija pitanja, ali im zato izmiču detalji koji mogu biti presudni u iznalaženju kompromisa. Uporedo s tim, fizička i mentalna iscrpljenost redukuju ljudsku sposobnost da procesira nove informacije, a manjak sna utiče na donošenje rizičnih odluka i stvaranje neosetljivosti na gubitak.\nStres koji se nagomilava u ovakvim situacijama podstiče polarizaciju među pregovaračima i sklonost da se za neuspeh isključivo krivi druga strana. Po Čijevom mišljenju, ovo je bilo vidljivo tokom celokupnog trajanja grčke krize – umesto traganja za konstruktivnim rešenjima, sve više su se nagomilavala neprijateljska osećanja na obe strane: Grci su za stagnaciju svoje ekonomije krivili mere štednje koje su im nametnule evropske vlasti, a evropski lideri su optuživali grčke vlasti za nesposobnost da nađu izlaz iz krize kao i nespremnost Grka da se suoče sa činjenicama.\nZato je veoma bitno da političari i drugi lideri koji povremeno moraju da vode krizne pregovore umeju da se izbore sa pomenutim problemima, navodi se u biltenu Pravnog fakulteta Univerziteta Harvdard, koji studentima nudi i konkretne savete: ne treba pregovarati do iscrpljivanja; bolje je praviti povremene odmore ili bar imati više pregovarača koji bi se na smenu odmarali; treba se dobro pripremiti i ostaviti dovoljno vremena suprotnoj strani da se pripremi, a za postizanje dogovora nije na odmet ni ohrabrivanje saradnje i otvorenost ka tuđim predlozima.\nOvaj poslednji savet najstarijeg univreziteta u SAD, teško da je vidljv u pregovorima u američkoj spoljnoj politici.\nLoš imidž u javnosti ne znači gubitak pregovora\nJoš jedna pouka koja se izvlači iz pregovora Ciprasa i njegovog tima sa međunarodnim i evropskim kreditorima glasi da se podrška javnosti može pokazati kao „kvarljiva roba“ u pogledu krajnjeg ishoda pregovora. Za razliku od „nove grčke levice“ koja je pobrala mnoštvo simpatija, pa i euforičnih izliva emocija i u javnosti izvan grčkih granica, nemačka kancelarka Angela Merkel i ministar finansija Volfgang Šojble oštro su napadani u Nemačkoj, ali i širom Evrope, zbog načina na koji su vodili pregovore o grčkoj dužničkoj krizi, uz direktne optužbe opozicionih političara za ucenjivanje Atine. Pokazalo se, međutim, da su oni bili bolje pripremljeni za pregovore, te da su realnije procenili težinu svojih argumenata i nisu se oslanjali na „blef“ kao Cipras i njegov tim.\nNaučne nedoumice o blizancima: Kad se umeša treći


Vesti – Puket otvoren za vakcinisane turiste – Travel Magazine\nPuket otvoren za vakcinisane turiste\nHome »Vesti» Puket otvoren za vakcinisane turiste\nObjavljeno 02. jul 2021. | 0 komentara\nFoto: Artur Kornakov from Unsplash\nTajlandska turistička organizacija (TAT) potvrdila je da je popularni Puket ponovo otvoren za međunarodne putnike, posle 15 meseci.\nPotpuno vakcinisani turisti mogu da ostanu na Puketu bez karantina u sklopu modela „Phuket Sandbok“. Za sada ima najave da bi nakon Puketa, i ostrvo Koh Samui moglo da se otvori za vakcinisane turiste.\nPrvi let posle godinu dana\nJuče je na međunarodni aerodrom Puket sleteo prvi međunarodni let posle više od godinu dana. Ovo je bio prvi od četiri leta u okviru kojih će na tlo Tajlanda stići 400 vakcinisanih turista iz Dohe, Tel Aviva, Singapura I Abu Dabija.\nTajlandska strategija ponovnog otvaranja nastaviće da se primenjuje od jula. Sledeći na spisku za otvaranje je Koh Samui, a u avgustu će turistički favoriti poput Krabija, Koh Phi Phi, Khao Laka i Koh Yao početi ponovo da dočekuju goste.\nOd septembra, dalje destinacije i rute počeće da dočekuju putnike, uključujući Chiang Mai na severu i Pattayu na istočnoj obali.\nBangkok otvoren za posetu tek od oktobra?\nOd oktobra nadalje, Tajland namerava da otvori Bangkok koji je trenutno sa još nekoliko regija zatvoren na 30 dana usled porasta broja zaraženih.


Slaba investiciona aktivnost obeležila dan na Beogradskoj berzi – Bankar.rs\nHome/ANALIZE/Slaba investiciona aktivnost obeležila dan na Beogradskoj berzi\nMalodušna investiciona aktivnost i mešovito kretanje indeksa obeležili su trgovački dan na Beogradskoj berzi.\nUkupan promet na trgovanju iznosio je 8,1 milion dinara (69 hiljada evra)Indeks BELEX15 je oslabio za 0,2 odsto, na 712,07 poena, dok se BELEXlajn zadržao na jučerašnjem nivou od 1.523,76 poena.Najtrgovanija je bila akcija Naftne industrije Srbije, koja je uz pad cene od skoro 0,9 posto, na 580 dinara, ostvarila promet od 1,1 milion dinara.\nProizvodno-montažno preduzeće Jedinstvo iz Sevojna je takođe potonulo za 0,6 procenata, zaključivši dan na 6.840 dinara, uz realizaciju od 0,1 milion dinara, a približno toliki učinak je imala i preferencijalna akcija Komercijalne banke po nepromenjenoj ceni od 951 dinar.\nAkcije drugih kompanija su zabeležile vrlo slabo trgovanje.\nVredna pomena je investiciona aktivnost na MTP tržištu, gde je akcija društva Poljoprivredna proizvodnja Miletić, iz Srpskog Miletića, isprometovana za oko 4,6 miliona dinara po nepromenjenoj ceni od 4.000 dinara, kao i trgovanje preduzećem Jugoprevoz iz Kruševca u iznosu od 1,4 miliona dinara po ceni od 2.305 dinara, za petinu procenta većoj nego na prethodnoj trgovinskoj sesiji.\nStrani investitori su imali zanemarljiv udeo u ukupnom prometu na tržištu akcija od samo 1,17 odsto, pri čemu u prodaji 2,34 procenta a kupovini nisu učestvovli.


U Njujorku 10.000 umrlih od korona virusa - Svet - Dnevni list Danas\nPočetna » Svet » U Njujorku 10.000 umrlih od korona virusa\nU Njujorku 10.000 umrlih od korona virusa\nBroj smrtnih slučajeva od korona virusa u Njujorku premašio je 10.000, a bolnice i dalje primaju 2.000 novih pacijenata dnevno, rekao je danas guverner Endrju Kuomo.\n„Ovaj virus je ubica“, rekao je Kuomo tokom brifinga.\nOn je naveo da je skoro 2.000 ljudi juče hospitalizovano pa se ukupan broj onih koji se nalazi u bolnicama zbog korona virusa smanjio na nešto manje od 19.000.\n„Dok zalihe i dalje opadaju, postoji realna mogućnost da bolnice potpuno ostanu bez testova“, upozoreno je u saopštenju izdatom pre dva dana.\n„U ovom trenutku podsećaju se medicinski radnici da testiraju samo hospitalizovane pacijente kako bi se sačuvali resursi koji su potrebni za dijagnosticiranje pacijenata sa težim oboljenjima.“\nUpozorenje je usledilo posle ponovljenih zahteva zvaničnika Njujorka i zvaničnika federalne vlade da omoguće što šire testiranje kako bi se prešlo na fazu zaustavljanja epidemije korona virusa.\n„Ako predsednik Sjedinjenih Država ili bilo ko drugi želi oporavak, i svi mi ga želimo, zar ne? Ali ako ste ozbiljni u vezi s tim, to ne možete učiniti bez širokog testiranja“, rekao je gradonačelnik Njujorka Bil de Blazio na današnjem brifingu.\n2 reagovanja na “U Njujorku 10.000 umrlih od korona virusa”\n13. aprila 2020. u 20.15\nMozda zvuci okrutno, ali pretpostavljam da sad NY nema beskucnika.\n13. aprila 2020. u 22.12\nPodrška gradjanima NY. Kao gradu sa najviše obolelih i preminulih od posledica zaraze korona virusom u svetu, želimo vam što brzi oporavak i znajte da naša srca kucaju i za vas.